OCA 2021 | Odisha Citizens Award 2021 - OdishaTV\nOdisha Citizens Award (OCA) 2021\nଓଡ଼ିଶା ସିଟିଜେନସ୍ ଆଓ୍ୱାର୍ଡ ୨୦୨୧ ଏ ପ୍ରୟାସ ଆଜିର ନୁହେଁ ୯ବର୍ଷ ତଳୁ ଆରମ୍ଭ ହୋଇଥିଲା ଓଟିଭିର ଏହି ପ୍ରୟାସ କୃଷି, ଶିକ୍ଷା, କଳା ଓ ସଂସ୍କୃତି,ସମାଜସେବା,ବ୍ୟବସାୟ,ରାଜନୀତି,କ୍ରୀଡ଼ା,ମନୋରଂଜନ ଏବଂ ସ୍ବାସ୍ଥ୍ୟ କ୍ଷେତ୍ରରେ ବିଶେଷ ଅବଦାନ ରଖିଥିବା ବ୍ୟକ୍ତିତ୍ୱଙ୍କୁ ଖୋଜିବାହାର କରିବା ଏବଂ ସେମାନଙ୍କୁ ସମ୍ମାନିତ କରିବା ହେଉଛି ଓଡ଼ିଶା ସିଟିଜେନସ୍ ଆଓ୍ୱାର୍ଡର ମୂଳ ଉଦେଶ୍ୟ ଏସବୁ କ୍ଷେତ୍ରରେ ଓଡ଼ିଶାକୁ ସମୃଦ୍ଧ ପଥରେ ଆଗେଇ ନେଇଥିବା ଯୋଗ୍ୟ ବ୍ୟକ୍ତିମାନଙ୍କୁ ଓଡ଼ିଶା ସିଟିଜେନସ୍ ଆଓ୍ୱାର୍ଡ ମାଧ୍ୟମରେ ସମ୍ମାନିତ କରିଆସୁଛି ଓଟିଭି\n(ଭାରତ ଲୀଳା ଗୁରୁ)\n(Best in ଭାରତ ଲୀଳା ଗୁରୁ)\nଭାରତଲୀଳା ଗୁରୁ ନବଘନ ପରିଡା। ଭାରତଲୀଳାକୁ ଆଗକୁ ନେବାରେ ଗୁରୁ ନବଘନ ପରିଡାଙ୍କର ରହିଛି ଅନନ୍ୟ ଅବଦାନ। ୧୯୭୨ରୁ ଦୀର୍ଘ ୪୫ବର୍ଷ ଧରି ସେ ଭାରତଲୀଳା ପରିବେଷଣ କରି ଗଞ୍ଜ।ମ ଜିଲ୍ଲାର ପୁରପଲ୍ଲୀ ସହ ଓଡିଶାର ଘରେ ଘରେ ମଧ୍ୟ ଏହି କଳାକୁ ପରିଚିତ କରାଇଛନ୍ତି। ଓଡିଶା ସହ ରାଜ୍ୟ ବାହାରେ ମଧ୍ୟ ସେ ଏହି କଳାକୁ ପରିବେଷଣ କରିଛନ୍ତି। ଦଣ୍ଡନାଚ ସହ ଶାସ୍ତ୍ରୀୟ ସଙ୍ଗୀତରେ ମଧ୍ୟ ପାରଙ୍ଗମ ଗୁରୁ ନବଘନ ପରିଡା। ଗଞ୍ଜ।ମରେ ୨୫ରୁ ୩୦ଟି ଦଳ ସେ ସୃଷ୍ଟି କରିବା ସହିତ ଭାରତ ଲୀଳା ଏବଂ ଦଣ୍ଡନାଚକୁ ନେଇ ସେ ନିଜର ଗବେଷଣା ଜାରି ରଖିଛନ୍ତି। ଯୁବବର୍ଗଙ୍କୁ ଏହି କଳା ପ୍ରତି ଆତ୍କୃଷ୍ଟ କରି ସେ ଏହାର ପ୍ରଚାର ପ୍ରସାର କରିବା ଦିଗରେ ସଫଳ ହୋଇ ପାରିଛନ୍ତି। ସଙ୍ଗୀତ ନାଟକ ଏକାଡେମୀ ସହ ଅନେକ ଅନୁଷ୍ଠାନ ପକ୍ଷରୁ ସେ ସମ୍ୱର୍ଦ୍ଧିତ ଓ ସମ୍ମାନୀତ ହୋଇଛନ୍ତି। ପରେ ଏହି ଅନନ୍ୟ କଳାକୁ ରାଜ୍ୟ ତଥା ରାଜ୍ୟ ବାହାରେ ପରିଚିତ କରାଇବା ସହ ଏହି କଳା ପ୍ରତି ଯୁବବର୍ଗଙ୍କୁ ଆତ୍କୃଷ୍ଟ କରିବା ପାଇଁ ସେ ଅବସର ପରେ ମଧ୍ୟ ନିଜର ଉଦ୍ୟମ ଜାରି ରଖିଛନ୍ତି।\n(ବାନ୍ଧ କଳା ଶିଳ୍ପୀ)\n(Best in ବାନ୍ଧ କଳା ଶିଳ୍ପୀ)\nବରଗଡ଼ ଜିଲ୍ଲା ବରପାଲି ଅଂଚଳର ଜଣେ କୁଶଳୀ ବାନ୍ଧକଳା ଶିଳ୍ପୀ ସୁରେନ୍ଦ୍ର ମେହେର। ସମ୍ୱଲପୁରୀ ଶାଢୀରେ ଇକତ୍ ଡ଼ିଜାଇନ୍ ବା Tie & Dye weaving କୁ ବିକଶିତ କରିଥିବା ଜଣେ ସୁଦକ୍ଷ, କୁଶଳୀ କାରିଗର ସେ। ଶିଳ୍ପୀ ସୁରେନ୍ଦ୍ର ମେହେରଙ୍କ ହାତ ତିଆରି ବାନ୍ଧକଳାର ବିଶେଷତ୍ବ ହେଉଛି ଯେ ସେ ଏହାର ଗ୍ରାଫିକ୍ସ ନିଜେ ପ୍ରସ୍ତୁତ କରି ସେହି ଡିଜାଇନ୍ ଅନୁଯାୟୀ ଲୁଗା ବୁଣିଥାଆନ୍ତି। ତାଙ୍କ ଶାଢୀରେ ଭଳି ଭଳି ଗ୍ରାଫିକ୍ସ କାରୁକାର୍ଯ୍ୟ ଦେଖିବାକୁ ମିଳେ। ଯାହା ଖୁବ୍ ଜୀବନ୍ତ ମଧ୍ୟ ଲାଗେ। କେତେ ବେଳେ ଶାଢୀ ଗୁଡିକରେ ମହାପୁରୁଷଙ୍କ ପ୍ରତିଛବି ତ ଆଉ କେବେବେଳେ ବିଭିନ୍ନ କାବ୍ୟ କବିତା ଦେଖିବାକୁ ମିଳେ। ଯାହା ଶାଢୀ ଗୁଡିକୁ ଆହୁରି ଆକର୍ଷଣୀୟ କରିଦିଏ। ପଦ୍ମଶ୍ରୀ ଶିଳ୍ପୀଗୁରୁ ସ୍ୱର୍ଗତଃ କୁଞ୍ଜବିହାରୀ ମେହେରଙ୍କ ପୁଅ ସୁରେନ୍ଦ୍ର ମେହେର। ଇକତ୍ ଡ଼ିଜାଇନ୍କୁ ଦେଶ ବିଦେଶରେ ପରିଚିତ କରାଇବାରେ ଏହି ବାନ୍ଧଶିଳ୍ପୀଙ୍କର ରହିଛି ବିଶେଷ ଅବଦାନ। ଶିଳ୍ପୀ ସୁରେନ୍ଦ୍ରଙ୍କର କଳାକୃତି ନୂଆଦିଲ୍ଲୀର Art Gallery of Crafts Museum ଏବଂ ଯୁକ୍ତରାଷ୍ଟ୍ର ଆମେରିକାର ସାନ୍ଫ୍ର।ନସିସ୍କୋ ସ୍ଥିତ ଏସିଆନ୍ ଆର୍ଟ ମ୍ୟୁଜିୟମ୍ରେ ମଧ୍ୟ ଦେଖିବାକୁ ମିଳେ। ଯାହା ଆମ ରାଜ୍ୟ ପାଇଁ ଗର୍ବ ଆଉ ଗୌରବର ବିଷୟ।\n(Best in ଜଉକଣ୍ଢେଇ କଳା)\nକେଶୁ ଦାସ । ଏହି ନାଁ ହିଁ ଯଥେଷ୍ଟ ତାଙ୍କ ପରିଚୟ ପାଇଁ । ବାଲେଶ୍ୱର ଜଉକଣ୍ଢେଇ କଳାକୁ ପୁନଃ ଲୋକ ଲୋଚନକୁ ଆଣିବା ସହ ତାକୁ ନୂଆ ରୂପ ଦେଇ ନୂଆ ଶୈଳୀରେ ପ୍ରଦର୍ଶିତ କରିବାର ପ୍ରଚେଷ୍ଟାରେ ବ୍ରତୀ କେଶୁ ଦାସ । ଜଉକୁ ବ୍ୟବହାର କରି କାନ୍ଭାସରେ ଚିତ୍ର ଆଙ୍କିବାରେ ସେ ଭାରତରେ ପ୍ରଥମ ବ୍ୟକ୍ତି । କେବଳ ସେତିକି ନୁହେଁ ପଟିଦିଅଁ, ଖପରା କଳା, ଝୋଟି, କଂଥା ଷ୍ଟିଚିଂ ଭଳି ଅନ୍ୟାନ୍ୟ କଳାରେ ସିଦ୍ଧହସ୍ତ କେଶୁ ଦାସ । ବିଲୁପ୍ତ ପ୍ରାୟ ନୀଳରକ୍ତ କଙ୍କଡ଼ାର ପେଣ୍ଟିଂ କରିବା ସହ ତାର ସୁରକ୍ଷା ପାଇଁ ନାନା କାର୍ଯ୍ୟକ୍ରମ କରିଥାନ୍ତି ସେ। ଶ୍ରୀଯୁକ୍ତ ଦାସ ବାଲୁକା କଳା ଓ ଅନିମେସନ ସହ ଓଡ଼ିଆ ଅକ୍ଷରରେ କାଟୁର୍ନ୍, ଶିଶୁ ବ୍ୟଙ୍ଗ ଚିତ୍ର, ଓ କଭର ପେଜ୍ ଆଦି କରିବାରେ ମଧ୍ୟ ପାରଙ୍ଗମ । ସେହିପରି କୋଶମ୍ୱ ମେଳା, ଜଉ କଣ୍ଢେଇ ବାହାଘର ଭଳି ଅନେକ କାର୍ଯ୍ୟକ୍ରମ କରିଥାନ୍ତି ଏହି କଳାପ୍ରେମୀ ମଣିଷ। ମାଟି ମା'କୁ ଜାବୁଡ଼ି ଧରି ବାଲେଶ୍ୱରୀ କଳା କେନ୍ଦ୍ର ପ୍ରତିଷ୍ଠା କରି ଓଡ଼ିଶାର ଲୋକ କଳା, ଚିତ୍ର କଳାକୁ ଦେଶ ବିଦେଶରେ ପରିଚିତ କରିବାର ପ୍ରୟାସରେ ମଗ୍ନ ୫୬ ବର୍ଷୀୟ କେଶୁ ଦାସ ।\n(Best in ଚିତ୍ରଶିଳ୍ପୀ)\nସୃଜନର ଅନ୍ୟନାମ ଚିତ୍ରଶିଳ୍ପୀ ଗଜେନ୍ଦ୍ର ସାହୁ । ପିଲା ଦିନୁ ମା'ଙ୍କ ଝୋଟି ଚିତା ପକେଇବା ଦେଖି ଆକୃଷ୍ଟ ହେଇଥିବା ଗଜେନ୍ଦ୍ର ସାରା ଜୀବନ ଚିତ୍ରକୁ ନେଇ ଦେଖିଛନ୍ତି ସ୍ୱପ୍ନ । କଲମ, କାଳି ଓ କାନ୍ଭାସ୍- ଇଏ ହିଁ ଗଜେନ୍ଦ୍ରଙ୍କର ପୃଥିବୀ । ଶୟନେ ସପନେ ଜାଗରଣେ ସବୁଠି, ସବୁ ସମୟରେ ତାଙ୍କୁ ଟାଣିଆଣେ ତୂଳୀ ଓ କାନଭାସ୍। ସତେଯେମିତି ଚିତ୍ରର ପ୍ରେମରେ ପାଗଳ ବାଲେଶ୍ୱର ଗୋପାଳପୁର ପାଇକସ୍ତା ଗାଁ ର ୬୦ ବର୍ଷୀୟ ଏହି ଚିତ୍ରଶିଳ୍ପୀ । ତାଙ୍କର ପ୍ରତ୍ୟେକଟି ଚିତ୍ରକୁ ଦେଖିଲେ ଲାଗେ ସତେ ଯେମିତି ସେମାନେ କଥା କହୁଛନ୍ତି। କେବଳ ଚିତ୍ର କାହିଁକି ବିଭିନ୍ନ ମଡେଲ୍ ଡିଜାଇନ୍ କରିବାରେ ମଧ୍ୟ ସେ ସିଦ୍ଧହସ୍ତ । ସମ୍ମାନଜନକ ଜାତୀୟ କ୍ରୀଡ଼ା ପୁରସ୍କାର ଅଜୁର୍ନ, ଦ୍ରୋଣାଚାର୍ଯ୍ୟ, ଧ୍ୟାନଚାନ୍ଦର ମେଡାଲ୍ ଡିଜାଇନ୍ କରିଛନ୍ତି ଏହି ଓଡ଼ିଆ ଚିତ୍ରଶିଳ୍ପୀ । ତାସହ ଗଜେନ୍ଦ୍ରଙ୍କ ଦ୍ବାରା ଡିଜାଇନ୍ ହୋଇଥିବା ପ୍ରଜ୍ଞାପନ ମେଢ ସାଧାରଣତନ୍ତ୍ର ଦିବସରେ ରାଜଧାନୀ ଦିଲ୍ଲୀରେ ୪ଥର ପ୍ରଦର୍ଶିତ ହୋଇ ଓଡ଼ିଶାର ସଂସ୍କୃତି ଓ ପରମ୍ପରାକୁ ବିଶ୍ୱ ଦରବାରରେ ପରିଚିତ କରାଇଛି । କେବଳ ସେତିକି ନୁହେଁ କଳେବର ଡିଜାଇନ୍, ପାଇକ ବିଦ୍ରୋହର ମୁଦ୍ରା ଡିଜାଇନ୍ ଭଳି ଅନେକ ଡିଜାଇନ୍ କରି ସେ ନିଜର ପରାକାଷ୍ଠା ପ୍ରତିପାଦନ କରିଛନ୍ତି । ଭୁବନେଶ୍ୱରରେ ଅବସ୍ଥିତ ବିକେ ଆର୍ଟ କଲେଜରେ ଦୀର୍ଘ ୩୪ ବର୍ଷ ଧରି ଅଧ୍ୟାପନା କରି ହଜାର ହଜାର ଚିତ୍ରଶିଳ୍ପୀ ଗଢିପାରିଛନ୍ତି ଗଜେନ୍ଦ୍ର। ବିଭିନ୍ନ ସମୟରେ ଜାତୀୟ ଓ ଅନ୍ତର୍ଜାତୀୟ ସ୍ତରରେ ଅନେକ ଚିତ୍ରକଳା ପ୍ରଦର୍ଶନୀ କରି ଓଡ଼ିଶାର ସଂସ୍କୃତି, ପରମ୍ପରା, ଐତିହ୍ୟକୁ ସାରା ବିଶ୍ୱରେ ପରିଚିତ କରାଇଛନ୍ତି ଚିତ୍ରଶିଳ୍ପୀ ଗଜେନ୍ଦ୍ର ।\nଗଣେଶ ପ୍ରସାଦ ବାଗାଡିଆ\n(Best in ଗୃହସ୍ଥି ମସଲା(ରାଉରକେଲା))\n୬୮ ବର୍ଷିୟ ଗଣେଶ ପ୍ରସାଦ ବାଗାଡିଆ ଜଣେ ସଫଳ ଉଦ୍ୟୋଗୀ । ମାଟ୍ରିକ ପାସ ପରେ ସେ ଅଧିକ ପାଠ ପଢିବା ପାଇଁ କଲିକତା ଯାଆନ୍ତି । ପାଠରେ ମନ ନଲାଗିବାରୁ ସେ ଘର ଲୋକଙ୍କ ବିନା ସାହାଯ୍ୟରେ ମାତ୍ର ୩୦ଟଙ୍କ।ରେ ଗୋଟିଏ ବ୍ୟାଗ ଲୁଣ ଆଣି ୧୯୭୫ ମସିହାରେ ବ୍ୟବସାୟ ଆରମ୍ଭ କରନ୍ତି । ଭଲ ବ୍ୟବସାୟ ହେବାରୁ ସେହି ୧୯୭୫ ମସିହାରେ ସେ ଘରୋଇ ଫ।ର୍ମରୁ ୨ଲକ୍ଷ ଟଙ୍କ। ଲୋନ ନେଇ ରାଉରକେଲାରେ ଗୃହସ୍ଥି ଉଦ୍ୟୋଗ ନାମରେ ଏକ ଉଦ୍ୟୋଗ ପ୍ରତିଷ୍ଠା କରନ୍ତି । ଧୀରେ ଧୀରେ ଗଣେଶ ଗୋଟିଏ ଦୁଇଟି ମସଲାରୁ ଆରମ୍ଭ କରି ବର୍ତ୍ତମାନ ୧୫୦ ପ୍ରକାରର ମସଲା ଉତ୍ପାଦନ କରୁଛନ୍ତି । ବ୍ୟବସାୟ ବଢାଇବାକୁ ଉଦ୍ୟମ କରି ସେ ଭୁବନେଶ୍ୱର ସହୀଦନଗର ଠାରେ ଏକ ଶୋରୁମ ମଧ୍ୟ ଖୋଲିଛନ୍ତି । ୨ଲକ୍ଷ ଟଙ୍କ। ପୁଞ୍ଜିରୁ ଆରମ୍ଭ କରି ଗୃହସ୍ଥି ଉଦ୍ୟୋଗର ବାର୍ଷିକ ଆୟ ବର୍ତ୍ତମାନ ୬୦କୋଟି ଟଙ୍କ।ରେ ପହଞ୍ଚିଛି । ଗୃହସ୍ଥି ଉଦ୍ୟୋଗରେ ଏବେ ତିନି ଶହ କର୍ମଚାରୀ ପେ-ରୋଲ୍ରେ ଅଛନ୍ତି । ଏହାସହିତ ପରୋକ୍ଷ ଓ ପ୍ରତ୍ୟକ୍ଷ ଭାବରେ ହଜାରେ ପରିବାର ଉପକୃତ ହେଉଛନ୍ତି । ଓଡ଼ିଶାରୁ ଆରମ୍ଭ ହୋଇଥିବା ଏହି ଉତ୍ପାଦ ବର୍ତ୍ତମାନ ସାରାଭାରତରେ ପ୍ରସିଦ୍ଧି ଲାଭ କରିଛି । ଗଣେଶ ପ୍ରସାଦ ବାଗାଡିଆ କେବଳ ଜଣେ ଉଦ୍ୟୋଗପତି ନୁହନ୍ତି ବରଂ ଜଣେ ସମାଜସେବୀ ହିସାବରେ ମଧ୍ୟ ଜଣାଶୁଣା ।ସେ ଗୋମାତାଙ୍କ ସେବାକୁ ଜୀବନର ସର୍ବଶ୍ରେଷ୍ଠ ସେବା ଭାବେ ଧରିନେଇଛନ୍ତି । ରାଉରକେଲାରେ ସେ ଏକ ଗୋଶାଳା କରିଛନ୍ତି ଯେଉଁଥିରେ ଅକର୍ମଣ୍ୟ ଗୋରୁ ଗାଇଙ୍କୁ ୩୦ବର୍ଷ ହେବ ସେବା ଯୋଗାଇ ଦେଉଛନ୍ତି । ଏଥିପାଇଁ ସେ ଗୋସେବକ ମାନଙ୍କୁ ନିଯୁକ୍ତ କରି ଦିନକୁ ୫୦୦୦ରୁଟି ଗୋରୁ ମାନଙ୍କୁ ଖୁଆଇଥାନ୍ତି ୨୦୨୦ ମସିହାରେ ଓଡ଼ିଶା ଶିଳ୍ପ ସଂଘ ପୁରସ୍କାର, ଏନଏସଆଇସି ବିଭାଗ ଦ୍ବାରା ଏକ୍ସେଲେନ୍ସ ଆୱ୍ବାର୍ଡ ଏବଂ ସିବିଏମଡି ଦ୍ବାରା ସର୍ବୋତ୍କୃଷ୍ଟ ସେବା ପାଇଁ ଆୱ୍ବାର୍ଡ ସହିତ ଅନେକ ପୁରସ୍କାର ଲାଭ କରିଛି ଏହି ଶିଳ୍ପ ସଂସ୍ଥା ।\nମନୋଜ କୁମାର ଅଗ୍ରୱ୍ବାଲ\n(ଶ୍ରୀ ଗଣେଶ ମେଟାଲିକ୍ସ ଲିମିଟେଡ୍)\n(Best in ଶ୍ରୀ ଗଣେଶ ମେଟାଲିକ୍ସ ଲିମିଟେଡ୍)\nଶ୍ରୀ ଗଣେଶ ମେଟାଲିକ୍ସ ଲିମିଟେଡର ଚେୟାରମ୍ୟାନ୍ ଓ ଏମ୍ ଡି ମନୋଜ କୁମାର ଅଗ୍ରୱ୍ବାଲ୍ ଜଣେ ସଫଳ ଉଦ୍ୟୋଗପତି । ଶିଳ୍ପ ଓ ବାଣିଜ୍ୟ କ୍ଷେତ୍ରରେ ଦୀର୍ଘ ୨୫ ବର୍ଷରୁ ଅଧିକ ଅନୁଭୂତି ରହିଛି ତାଙ୍କର । ପ୍ରାରମ୍ଭିକ ସମୟରେ ସେ ଛୋଟ ଛୋଟ ପ୍ରଡକ୍ସନ୍ ୟୁନିଟ୍ ସ୍ଥାପନ କରି ବ୍ୟବସାୟ ଆରମ୍ଭ କରନ୍ତି । ୨୦୦୦ମସିହାରେ ମନୋଜ କୁମାର ଅଗ୍ରୱ୍ବାଲ୍ ଶ୍ରୀ ଗଣେଶ ମେଟାଲିକ୍ସ ଲିମିଟେଡ ନାମରେ ଏକ କମ୍ପାନୀ ଗଠନ କରି ଉତ୍ପାଦନ ଆରମ୍ଭ କରିଥିଲେ । ଶ୍ରୀ ଗଣେଶ ମେଟାଲିକ୍ସ ଲିମିଟେଡ ହେଉଛି ଏକ ଇଣ୍ଟିଗ୍ରେଟେଡ୍ ଷ୍ଟିଲ୍ ପ୍ଲାଣ୍ଟ, ଯେଉଁଥିରେ କ୍ୟାପ୍ଟିଭ୍ ପାୱାର ପ୍ଲାଣ୍ଟ, ସ୍ପଞ୍ଜ ଆଇରନ ଏବଂ ଡିଆରଆଇ ପ୍ଲାଣ୍ଟ ସହିତ ଟିଏମଟି ରଡର ବାର୍ଷିକ ପ୍ରାୟ ୫୬୯ କୋଟି ଟନ ଉତ୍ପାଦନର କ୍ଷମତା ରହିଛି । ୫୨.୮୮ କୋଟି ଟଙ୍କ। ପୁଞ୍ଜିରୁ ଆରମ୍ଭ ହୋଇ ବର୍ତ୍ତମାନ ଏହାର ବାର୍ଷିକ କାରବାର ପ୍ରାୟ ୬୭୦ କୋଟିରେ ପହଞ୍ଚି ପାରିଛି । ଅଟୋମେଟେଡ ମେସିନ୍ ବ୍ୟବହାର ସହିତ ମାତ୍ର ୧୫୦ କର୍ମଚାରୀଙ୍କୁ ନେଇ ଆରମ୍ଭ ହୋଇଥିବା ଏହି କମ୍ପାନୀରେ ବର୍ତ୍ତମାନ ୩୦୦ କର୍ମଚାରୀ ପେରୋଲ୍ ରେ ଥିବା ବେଳେ ପ୍ରାୟ ୧୫୦ ଶ୍ରମିକ ଡେଲିବେଜେସ୍ ରେ କାମ କରନ୍ତି । ପ୍ରତ୍ୟେକ କ୍ଷେତ୍ରରେ ପ୍ରିମିୟମ ସ୍ଥିତିକୁ ବଜାୟ ରଖି ଏକ ଶୃଙ୍ଖଳିତ, ବିଶେýଷଣାତ୍ମକ ଆଭିମୁଖ୍ୟ ଗ୍ରହଣ କରିଛନ୍ତି ମନୋଜ କୁମାର ଅଗ୍ରୱ୍ବାଲ୍ ।\n(ସ୍କାନ୍ ଷ୍ଟିଲ୍ସ ଲିମିଟେଡ୍)\n(Best in ସ୍କାନ୍ ଷ୍ଟିଲ୍ସ ଲିମିଟେଡ୍)\nସ୍କାନ୍ ଷ୍ଟିଲ୍ ଲିମିଟେଡର ଚେୟାରମ୍ୟାନ୍ ରାଜେଶ ଗାଡୋଡିଆ ଜଣେ ସଫଳ ଉଦ୍ୟୋଗପତି । ୪୯ ବର୍ଷୀୟ ରାଜେଶ ଗାଡୋଡିଆ ଜଣେ ମେକାନିକାଲ୍ ଇଂଜିନିୟର ହେବା ସହ ଶିଳ୍ପ ଓ ବାଣିଜ୍ୟ କ୍ଷେତ୍ରରେ ଦୀର୍ଘ ୨୫ ବର୍ଷରୁ ଅଧିକ ଅନୁଭୂତି ରହିଛି ତାଙ୍କର । ୧୯୯୦ରେ ରାଜେଶ ଗାଡୋଡିଆ ସ୍କାନ୍ ଷ୍ଟିଲ୍ ଲିମିଟେଡ ନାମରେ ଏକ କମ୍ପାନୀ ଗଠନ କରିଥିଲେ ଏବଂ ୧୯୯୭ରେ ଏହି କମ୍ପାନୀରୁ ଉତ୍ପାଦନ ଆରମ୍ଭ ହୋଇଥିଲା । ସ୍କାନ୍ ଷ୍ଟିଲ୍ ଲିମିଟେଡ ହେଉଛି ଏକ ଇଣ୍ଟିଗ୍ରେଟେଡ୍ ଷ୍ଟିଲ୍ ପ୍ଲାଣ୍ଟ, ଯେଉଁଥିରେ କ୍ୟାପ୍ଟିଭ୍ ପାୱାର ପ୍ଲାଣ୍ଟ, ସ୍ପଞ୍ଜ ଆଇରନ ଏବଂ ଡିଆରଆଇ ପ୍ଲାଣ୍ଟ ସହିତ ଟିଏମଟି ରଡର ବାର୍ଷିକ ପ୍ରାୟ ୧.୩୫ ଲକ୍ଷ ମେଟ୍ରିକ ଟନ ଉତ୍ପାଦନର କ୍ଷମତା ରହିଛି । ଏହାର TMT ରଡ଼ SHRISHTII TMT ନାମରେ ଘରେ ଘରେ ପରିଚିତ । ସ୍କାନ୍ ଷ୍ଟିଲ୍ ର ଓଡିଶା ଓ କର୍ଣ୍ଣାଟକରେ ୪ଟି ଉତ୍ପାଦନ କେନ୍ଦ୍ର ରହିଛି । ସ୍କାନ ଷ୍ଟିଲସ 2014 ମସିହାରୁ ବମ୍ବେ ଷ୍ଟକଏକ୍ସଚେଞ୍ଜରେ ପଂଜୀକୃତ ହୋଇଛି । ୨ କୋଟି ଟଙ୍କ। ପୁଞ୍ଜିରୁ ଆରମ୍ଭ ହୋଇ ବର୍ତ୍ତମାନ ଏହାର ବାର୍ଷିକ କାରବାର ୭୫୦ କୋଟିରେ ପହଞ୍ଚି ପାରିଛି । ମାତ୍ର ୩୦୦ କର୍ମଚାରୀଙ୍କୁ ନେଇ ଆରମ୍ଭ ହୋଇଥିବା ଏହି କମ୍ପାନୀରେ ବର୍ତ୍ତମାନ ୩ହଜାର କର୍ମଚାରୀ କାର୍ଯ୍ୟରତ । ପ୍ରତ୍ୟେକ କ୍ଷେତ୍ରରେ ପ୍ରିମିୟମ ସ୍ଥିତିକୁ ବଜାୟ ରଖି ଏକ ଶୃଙ୍ଖଳିତ, ବିଶେýଷଣାତ୍ମକ ଆଭିମୁଖ୍ୟ ଗ୍ରହଣ କରିଛନ୍ତି ରାଜେଶ ଗାଡୋଡିଆ ।\n(Best in ସ୍ପାଇସ୍ ଅପ୍)\n୫୬ ବର୍ଷିୟ ଦେବେନ ରାୟ ଜଣେ ସଫଳ ଉଦ୍ୟୋଗୀ । ଗ୍ରାଜୁଏସନ୍ ପାସ୍ କଲାପରେ ଏକ ପ୍ରତିଷ୍ଠିତ ମେଡିକାଲ୍ ପ୍ରଡକ୍ଟର ଡିଷ୍ଟ୍ରିବ୍ୟୁସନ୍ ନିଅନ୍ତି। କିଛି ବର୍ଷ ପରେ ନିଜର ଏକ ମ୍ୟାନୁଫ।କ୍ଚରିଂ ୟୁନିଟ୍ ସ୍ଥାପନ ପାଇଁ ମନବଳାନ୍ତି। କଟକ ଜଗତପୁର ଇଣ୍ଡଷ୍ଟ୍ରିଆଲ୍ ଇେଷ୍ଟଟ୍ରେ ଜନ୍ମ ନିଏ ଦେବେନ ରାୟଙ୍କ ମାନସ ସନ୍ତାନ ODI-RAY Industries Ltd.। ସ୍ପାଇସ୍ ଅପ୍ ନଁାରେ ଏକ ମୃଦୁ ପାନୀୟରୁ ଆରମ୍ଭ ହୁଏ ODI-RAY Industries Ltd ର ବ୍ୟବସାୟିକ ଯାତ୍ରା । ୮/୯ ବର୍ଷ ଭିତରେ ସ୍ପାଇସ୍ ଅପ୍ର ଅନେକ ଗୁଡ଼ିଏ ଫ୍ଲେଭର୍ ଯଥା- ଜିରା ମସଲା, ଚିଲି ଲେମନ୍, କାଞ୍ଜି ଅରେଞ୍ଜ, କାଞ୍ଜି ଲାଇମ୍ ଏବଂ ମିକ୍ସଅପ୍ ସୋଡା ଭଳି ମୃଦୁ ପାନୀୟ ତିଆରି ହୁଏ। ଏହା ବ୍ୟତୀତ ଢିସୁମ୍ ନାଁରେ ପାଞ୍ଚୋଟି ଫ୍ଲେଭର୍ର ଚକୋଲେଟ୍ ତିଆରି ହୁଏ ଦେବେନ ରାୟଙ୍କ ଇଣ୍ଡଷ୍ଟ୍ରୀରେ। ଇତି ମଧ୍ୟରେ କମ୍ପାନି ଫ୍ରିଡୋ ନାମରେ ମ୍ୟାଙ୍ଗେ। ଓ ଲିଚି ଜୁସ୍ ବଜାରକୁ ଛାଡ଼ିଛି । ଏହା ସହିତ ଗ୍ଲୁକୋରାଇନ୍ ପ୍ଲସ୍ ନାମରେ ଏକ ଗ୍ଲୁକୋଜ୍ ଡ୍ରିଙ୍କସ୍ ଓ "ପାଣି' ନାମରେ ପାନୀୟ ଜଳ ODI-RAY Industries Ltd ର ଅନ୍ୟତମ ଉତ୍ପାଦ ଭାବରେ ବଜାରରେ ଉପଲବ୍ଧ ।ଏକ ଛୋଟିଆ କମ୍ପାନିରୁ ଆରମ୍ଭ ହୋଇ ODI-RAY Industries Ltd ରେ ଏବେ ତିନି ଶହ କର୍ମଚାରୀ ପେ-ରୋଲ୍ରେ ଅଛନ୍ତି । ଏହାସହିତ ପରୋକ୍ଷ ଓ ପ୍ରତ୍ୟକ୍ଷ ଭାବରେ ହଜାରେ ପରିବାର ଉପକୃତ ହେଉଛନ୍ତି । ଓଡ଼ିଶାରୁ ଆରମ୍ଭ ହୋଇଥିବା ଏହି ଉତ୍ପାଦ ବର୍ତ୍ତମାନ ପୂର୍ବ ଭାରତ ଏବଂ ଉତ୍ତର-ପୂର୍ବ ଭାରତରେ ପ୍ରସିଦ୍ଧି ଲାଭ କରିଛି । କମ୍ପାନିର ବର୍ତ୍ତମାନ ବାର୍ଷିକ ଟର୍ଣ୍ଣଓଭର୍ ୫୦ କୋଟି ଟଙ୍କ।ରେ ପହଞ୍ଚିଛି । ୨୦୧୬ ମସିହାରେ ଓଡ଼ିଶା ଶିଳ୍ପ ସଂଘ ପୁରସ୍କାର, ୨୦୧୫ ଏବଂ ୨୦୧୭ ମସିହାରେ ଏମ୍ଏସ୍ଏମ୍ଇ ଏକ୍ସପୋ ଆୱାର୍ଡ , ୨୦୧୮ ମସିହାରେ ନୂଆଦିଲ୍ଲୀର ଇକୋନୋମିକ୍ ଡେଭଲ୍ମେଣ୍ଟ ପକ୍ଷରୁ ସମ୍ୱର୍ଦ୍ଧିତ ହୋଇଛନ୍ତି ଦେବେନ ରାୟ ।\nପ୍ରଫେସର କିଶୋର କୁମାର ବସା\n(Best in ଶିକ୍ଷାବିତ୍)\nପ୍ରଫେସର କିଶୋର କୁମାର ବସା । ଓଡ଼ିଶାର ଜଣେ ବିଶିଷ୍ଟ ଶିକ୍ଷାବିତ୍ ଭାବେ ପରିଚିତ। ବର୍ତ୍ତମାନ ସେ ବାରିପଦାସ୍ଥିତ ମହାରାଜ ଶ୍ରୀରାମଚନ୍ଦ୍ର ଭଞ୍ଜଦେଓ ବିଶ୍ୱବିଦ୍ୟାଳୟର କୁଳପତି ଭାବେ କାର୍ଯ୍ୟରତ। ସାରା ଜୀବନ ଶିକ୍ଷା ଜଗତ ପାଇଁ ସମର୍ପିତ ସେ ଜଣେ ବିଶିଷ୍ଟ ଶିକ୍ଷାବିତ୍ । ଦୀର୍ଘ ୩୮ ବର୍ଷ ଧରି ଶିକ୍ଷା ଜଗତ ସହିତ ଜଡ଼ିତ ପ୍ରଫେସର ବସା ଦୀର୍ଘ ବର୍ଷ ଧରି ଉତ୍କଳ ବିଶ୍ୱବିଦ୍ୟାଳୟର ଆେନ୍ଥ୍ରାପୋଲୋଜି ବିଭାଗର ପ୍ରଫେସର୍ ଭାବେ କାର୍ଯ୍ୟ କରିଛନ୍ତି। କ୍ଲାସ୍ରୁମ୍ରେ ଶିକ୍ଷାଦାନ ସମୟରେ ସେ ଛାତ୍ରଛାତ୍ରୀଙ୍କ ଭିତରେ ଭରିଦିଅନ୍ତି ଅପୂର୍ବ ଶକ୍ତି ଓ ସାହସ । ଜୀବନରେ କିଛି ନୂଆ କରିବା ବାର୍ତ୍ତା ଦେଇଥାନ୍ତି ନିଜ ପ୍ରିୟ ଛାତ୍ରଛାତ୍ରୀମାନଙ୍କୁ। ଅଧ୍ୟାପନା ସହିତ ବିଭିନ୍ନ ପ୍ରଶାସନିକ ପଦପଦବିରେ ମଧ୍ୟ ନିଜ ଦକ୍ଷତାର ପ୍ରମାଣ ଦେଇଛନ୍ତି ପ୍ରଫେସର୍ ବସା। ସେ କୋଲକତାସ୍ଥିତ ଇଣ୍ଡିଆନ୍ ମ୍ୟୁଜିୟମ, ଆେନ୍ଥ୍ରାପୋଲିଜିକାଲ୍ ସର୍ଭେ ଅଫ୍ ଇଣ୍ଡିଆ ଏବଂ ଇନ୍ଦିରା ଗାନ୍ଧୀ ନ୍ୟାସନାଲ ହ୍ୟୁମାନ୍ ମ୍ୟୁଜିୟମ୍ର ଡାଇରେକ୍ଟର୍, ଇଣ୍ଡିଆନ୍ ନ୍ୟାସନାଲ୍ କନ୍ଫେଡେରେସନ୍ ଆଣ୍ଡ ଏକାଡେମି ଅଫ୍ ଆେନ୍ଥ୍ରାପୋଲୋଜିଷ୍ଟର ପ୍ରଥମ ଓଡ଼ିଆ ଅଧ୍ୟକ୍ଷ ଭାବେ ଦକ୍ଷତାର ସହିତ କାର୍ଯ୍ୟ କରିଛନ୍ତି। ପ୍ରଫେସର ବସା ଲଣ୍ଡନ ବିଶ୍ୱବିଦ୍ୟାଳୟରୁ ଡକ୍ଟରେଟ୍ ଓ କେମ୍ୱ୍ରିଜ ବିଶ୍ୱବିଦ୍ୟାଳୟରୁ ପୋଷ୍ଟ-ଡକ୍ଟରେଟ୍ ଲାଭ କରିଛନ୍ତି । ବର୍ତ୍ତମାନ ସୁଦ୍ଧା ତାଙ୍କ ତତ୍ତ୍ବାବଧାନରେ ୧୦ ଜଣ ଗବେଷକ ପିଏଚ୍ଡି ଡିଗ୍ରୀ ଲାଭ କରିଛନ୍ତି। ତାଙ୍କ ଲିଖିତ ୧୦ଟି ପୁସ୍ତକ ପ୍ରକାଶିତ । ଭାରତ ସରକାରଙ୍କ ମର୍ଯ୍ୟାଦାଜନକ ଟାଗୋର ନ୍ୟାସନାଲ ଫେଲୋସିପ୍ ସହିତ ବହୁ ପୁରସ୍କାର ସେ ଲାଭ କରିଛନ୍ତି । ଶିକ୍ଷାର ବିକାଶ ପାଇଁ ପ୍ରଫେସର ବସା ସର୍ବଦା ଉଦ୍ୟମରତ ।\nପ୍ରଫେସର୍ ସବିତା ଆଚାର୍ଯ୍ୟ\nପ୍ରଫେସର୍ ସବିତା ଆଚାର୍ଯ୍ୟ ଓଡ଼ିଶାର ଜଣେ ବିଶିଷ୍ଟ ଶିକ୍ଷାବିତ୍। ଜଣେ ବିଶିଷ୍ଟ ଆେନ୍ଥ୍ରାପୋଲୋଜିଷ୍ଟ ଓ ଶିକ୍ଷାବିତ ଭାବେ ପ୍ରଫେସର୍ ଆଚାର୍ଯ୍ୟ ଜଣାଶୁଣା। ବର୍ତ୍ତମାନ ଉତ୍କଳ ବିଶ୍ୱବିଦ୍ୟାଳୟର କୁଳପତିଭାବେ ସେ କାର୍ଯ୍ୟରତ। ପ୍ରାୟ ୩୨ ବର୍ଷ ଧରି ଶିକ୍ଷା ଜଗତ ସହିତ ଜଡ଼ିତ ପ୍ରଫେସର ଆଚାର୍ଯ୍ୟ । ଉତ୍କଳ ବିଶ୍ୱବିଦ୍ୟାଳୟର ଆେନ୍ଥ୍ରାପୋଲୋଜି ବିଭାଗରେ ଦୀର୍ଘ ବର୍ଷ ଧରି ଅଧ୍ୟାପନା କରିଛନ୍ତି। ଜଣେ ଶିକ୍ଷା ପ୍ରଶାସିକା ଭାବେ ମଧ୍ୟ ସେ ନିଷ୍ଠା ଓ ଦକ୍ଷତାର ସହିତ କାର୍ଯ୍ୟ କରିଛନ୍ତି। ଉତ୍କଳ ବିଶ୍ୱବିଦ୍ୟାଳୟ ପିଜି କାଉନ୍ସିଲ୍ ଅଧ୍ୟକ୍ଷ, କଲେଜ ଡେଭଲ୍ପମେଣ୍ଟ କାଉନ୍ସିଲ୍ର ଡାଇରେକ୍ଟର୍ ଓ ସ୍କୁଲ ଅଫ୍ ଓମେନ୍ସ ଷ୍ଟଡିଜ୍ର ଡାଇରେକ୍ଟର୍ ଭାବେ ଆନ୍ତରିକତା ସହିତ କାର୍ଯ୍ୟ କରିଛନ୍ତି । ସେ ଅକ୍ସଫୋର୍ଡ ବିଶ୍ବବିଦ୍ୟାଳୟରୁ ପୋଷ୍ଟ ଡକ୍ଟରାଲ କମନ ୱେଲଥ ଫେଲୋସିପ ଲାଭ କରିଛନ୍ତି। ସର୍ବଦା ଆେନ୍ଥ୍ରାପୋଲୋଜିରେ କିଛି ନୂଆ କରିବାର ସ୍ୱପ୍ନରେ ମସ୍ଗୁଲ ଥାଆନ୍ତି ପ୍ରଫେସର୍ ଆଚାର୍ଯ୍ୟ। ତାଙ୍କ ଅଧ୍ୟାପନା ଶୈଳୀ ବେଶ୍ ଆକୃଷ୍ଟ କରିଥାଏ ଛାତ୍ରଛାତ୍ରୀମାନଙ୍କୁ । ତାଙ୍କ ତତ୍ତ୍ବାବଧାନରେ ଗବେଷଣା କରି ୧୦ ଜଣ ପିଏଚ୍ଡି ଓ ୫୦ରୁ ଅଧିକ ଛାତ୍ରଛାତ୍ରୀ ଏମ୍ଫିଲ୍ ଡିଗ୍ରୀ ଲାଭ କରିଛନ୍ତି। ବହୁ ଜାତୀୟ ଓ ଅନ୍ତର୍ଜାତୀୟସ୍ତରର ସେମିନାରରେ ଅଂଶ ଗ୍ରହଣ କରି ଉଚ୍ଚକୋଟୀର ଗବେଷଣାତ୍ମକ ପ୍ରବନ୍ଧ ଉପସ୍ଥାପନ କରିଛନ୍ତି । ପ୍ରଫେସର ଆଚାର୍ଯ୍ୟଙ୍କ ରଚିତ ୪ଟି ପୁସ୍ତକ ଓ ୪୦ଟି ଗବେଷଣାତ୍ମକ ପ୍ରବନ୍ଧ ଜାତୀୟ ଓ ଅନ୍ତର୍ଜାତୀୟ ପତ୍ରିକାରେ ପ୍ରକାଶିତ । ସେ ଜାତୀୟ ଓ ଅନ୍ତର୍ଜାତୀୟ ସ୍ତରର ୯ରୁ ଅଧିକ ଶିକ୍ଷା କମିଟିର ସଦସ୍ୟଭାବେ କାର୍ଯ୍ୟ କରିଛନ୍ତି । ଶିକ୍ଷା ଜଗତ ପାଇଁ ସମର୍ପିତ ଜଣେ ନିଷ୍ଠାପର ଶିକ୍ଷାବିତ୍ ପ୍ରଫେସର୍ ସବିତା ଆଚାର୍ଯ୍ୟ।\nପ୍ରଫେସର୍ ସୁମନ୍ୟୁ ଶତପଥୀ\nସର୍ବଭାରତୀୟ ସ୍ତରରେ ଜଣେ ଶିକ୍ଷାବିତ ଏବଂ ଇଂରାଜୀ ସାହିତ୍ୟ ସମାଲୋଚକ ଭାବରେ ପ୍ରଫେସର୍ ସୁମନ୍ୟୁ ଶତପଥୀ ବେଶ ଜଣାଶୁଣା । ବର୍ତ୍ତମାନ କେ.ଆର୍. ମଙ୍ଗଲମ୍ ବିଶ୍ୱବିଦ୍ୟାଳୟରେ ଜଣେ ପ୍ରଫେସର ଅଫ୍ ଏମିନେସ୍ ଭାବରେ ସେ ସଂପୃକ୍ତ। ଦିଲ୍ଲୀ ବିଶ୍ୱବିଦ୍ୟାଳର ଇଂରାଜୀ ବିଭାଗର ପ୍ରଫେସର ଏବଂ ମୁଖ୍ୟ ଭାବରେ ସେ କାର୍ଯ୍ୟ କରି ଅବସର ନେଇଛନ୍ତି। ଜଣେ ଫେଲୋ ଭାବରେ ସେ Indian Institute of Advanced Study, Shimla ରେ କାର୍ଯ୍ୟକରିଛନ୍ତି । ଏହାସହ ଫେଲୋ ଭାବରେ ସେ Michel J Osborne Centre, La Trobe University, Melbourne, Australia ସହ ମଧ୍ୟ ସଂପୃକ୍ତ ଥିଲେ । ଜଣେ ଭିଜିଟିଙ୍ଗ ପ୍ରଫେସର ଭାବରେ University of Granada, Spain; Frankfurt University, Germany; Exeter University, UK ଇତ୍ୟାଦିରେ ଶିକ୍ଷାଦାନ କରିଥିଲେ । ମଡର୍ଣ୍ଣନିଜିମ୍, କ୍ୱେର ଥିଓରୀ ଏବଂ ଓଡିଆ ଷ୍ଟଡିଜ୍ ଉପରେ ତାଙ୍କର କାର୍ଯ୍ୟ ତାଙ୍କୁ ନୂଆ ପରିଚୟ ଦେଇଛି । କ୍ୱେର ଥିଓରୀ କ୍ଷେତ୍ରରେ ସେ ସର୍ବଭାରତୀୟ ସ୍ତରରେ ବେଶ ଜଣାଶୁଣା ଚେହେରା । ଏହାସହ ଲିଟରାରୀ ନନସେନ୍ସ କ୍ଷେତ୍ରରେ କାର୍ଯ୍ୟ କରି ସେ ବିଶ୍ୱ ସ୍ତରରେ ପରିଚିତ । ଇଂରାଜୀ ଭାଷାରେ ତାଙ୍କର ଅନେକ ଗବେଷଣାତ୍ମକ ପୁସ୍ତକ ପ୍ରକାଶିତ ହୋଇଛି । ଉଭୟ ଇଂରାଜୀ ଏବଂ ଓଡିଆ ଭାଷାରେ ସେ ଅନେକ ପୁସ୍ତକ ରଚନା କରିଛନ୍ତି ଏବଂ ସଂପାଦନ କରିଛନ୍ତି । ଓଡିଆ ଭାଷାର ଅନେକ କ୍ଲାସିକ କୃତିକୁ ଅନୁବାଦ କରି ସେ ସବୁକୁ ଦିଲ୍ଲୀ ବିଶ୍ୱବିଦ୍ୟାଳୟ ସହ ଅନ୍ୟ କେତେକ ବିଶ୍ୱବିଦ୍ୟାଳୟର ପାଠ୍ୟକ୍ରମରେ ସାମିଲ କରିବାରେ ତାଙ୍କର ଉଦ୍ୟମ ସତରେ ବେଶ ପ୍ରଶଂସନୀୟ । ତାଙ୍କର ପ୍ରମୂଖ ପ୍ରକାଶିତ କୃତିଗୁଡିକ ହେଉଛି- Will to argue: Studies in Late Colonial & Postcolonial Controversies (୨୦୧୭); Southern Post colonialisms: The Global South & The "New" Literary Representations (୨୦୦୯); Reading Literary Culture: Perspectives on Odisha (୨୦୦୭). ତାଙ୍କ ଯୁଗ୍ମ ସଂପାଦନାରେ Natabara Samantaray: A Reader (୨୦୧୭); The Tenth Rasa: An Anthology of Indian Nonsense (୨୦୦୭), and Signifying The Self: Women & Literature । ଓଡିଆ ଭାଷାରେ ତାଙ୍କର ପ୍ରମୁଖ ପ୍ରକାଶିତ କୃତିଗୁଡିକ ହେଉଛି- "ତିନି ମଞ୍ଜିକା- ଏକ ଓଡିଆ ନନସେନସ୍' ସଂକଳନ, "ପ୍ରିୟ ଜେପି' ଇତ୍ୟାଦି ।\nଡକ୍ଟର୍ ଉର୍ମିଶ୍ରୀ ବେଦମତ୍ତା\nଡକ୍ଟର୍ ଉର୍ମିଶ୍ରୀ ବେଦମତ୍ତା। ରେଭେନସା ବିଶ୍ୱବିଦ୍ୟାଳୟରେ ଇଂରାଜୀ ବିଭାଗରେ ସହକାରୀ ପ୍ରଫେସର ତଥା ସେଣ୍ଟର ଫର୍ ଟ୍ରାନସଲେସନ୍ ଆଣ୍ଡ ଡିଜିଟାଲ୍ ହ୍ୟୁମାନିଟିଜ୍ର ସଂଯୋଜିକା ଭାବରେ ବର୍ତ୍ତମାନ କାର୍ଯ୍ୟରତ । ପୂର୍ବରୁ ଆଇଆଇଏମ୍ସିରେ ମଧ୍ୟ ସେ ପ୍ରାଧ୍ୟାପିକା ଭାବରେ କାର୍ଯ୍ୟ କରିଛନ୍ତି । ପ୍ରାଚୀନ, ମଧ୍ୟ ଯୁଗୀୟ, ଓଡିଆ ଲୋକ କଳା ଉପରେ ତାଙ୍କର ଗବେଷଣା ଓ ଅନୁବାଦ ଉଚ୍ଚ ପ୍ରଶଂସିତ ହୋଇଛି। ମୂଲ୍ୟବାନ ପ୍ରାଚୀନ ପୋଥିର ପୁନୋରୁଦ୍ଧାର, ସଂରକ୍ଷଣ ଓ ସଂକଳନ ଦିଗରେ ତାଙ୍କ ପ୍ରଚେଷ୍ଟା ଅତୁଳନୀୟ । ଉଭୟ ପାଶ୍ଚାତ୍ୟ ଓ ଭାରତୀୟ ରସ ଶାସ୍ତ୍ର ଉପରେ ତାଙ୍କର ଦକ୍ଷତା ତାଙ୍କ ଅଧ୍ୟାଧନା ଶୈଳୀକୁ ସ୍ୱତନ୍ତ୍ର କରିଛି । ଯାହା ତାଙ୍କୁ ଛାତ୍ରଛାତ୍ରୀଙ୍କ ମଧ୍ୟରେ ଲୋକପ୍ରିୟ ମଧ୍ୟ କରାଇଛି । ସାରଳା ମହାଭାରତ, ମଥୁରା ମଙ୍ଗଳ, ଟିକା ଗୋବିନ୍ଦଚନ୍ଦ୍ର, ଚଣ୍ଡି ପୁରାଣ, ରସକଲ୍ଲୋଳ ପ୍ରଭୃତି ଓଡିଆ କ୍ଲାସିକ ସବୁର ଇଂରାଜୀ ସଂପାଦନା ଓ ଅନୁବାଦ କରିଛନ୍ତି ଡକ୍ଟର୍ ଉର୍ମିଶ୍ରୀ । ମୋଗଲ ତାମସା ପରି ଲୁପ୍ତ ପ୍ରାୟ ଲୋକକଳାକୁ ଇଂରାଜୀ ଭାଷାର ପାଠକଙ୍କୁ ପରସି ଦେଇଛନ୍ତି। ସଂପ୍ରତି ରେଭେନ୍ସା ବିଶ୍ୱବିଦ୍ୟାଳୟର ଜେଣ୍ଡର ସେନ୍ସିଟାଇଜେସନ୍ କମିଟି ଏଗେନେଷ୍ଟ ସେକ୍ସୁଆଲ ହାରାସ୍ମେଣ୍ଟର ଚେୟାର ପର୍ସନ୍ ଦାୟିତ୍ବରେ ସେ ରହିଛନ୍ତି। ଉଭୟ ରେଭେନସା ବିଶ୍ୱବିଦ୍ୟାଳୟ ଏବଂ ଅନ୍ୟାନ୍ୟ ମହାବିଦ୍ୟାଳୟର ବୋର୍ଡ ଅଫ ଷ୍ଟଡିଜ୍ର ସଦସ୍ୟା ଭାବେ ସେ ଉଲ୍ଲେଖନୀୟ କାର୍ଯ୍ୟ କରିଛନ୍ତି । ଉଚ୍ଚ ଶିକ୍ଷା ବିଭାଗର ଗବେଷଣା ଅନୁଦାନ କମିଟିର ସଦସ୍ୟା ଭାବରେ କାର୍ଯ୍ୟ ମଧ୍ୟ କରିଛନ୍ତି । ସେ ହାର୍ଭାର୍ଡ ବିଶ୍ବବିଦ୍ୟାଳୟ ପାଇଁ ଡିଜିଟାଲ ହ୍ୟୁମାନୀଟିଜର ପାଠ୍ୟକ୍ରମରେ ଯୋଗଦେଇଥିଲେ। ଶିକ୍ଷା କ୍ଷେତ୍ରକୁ ତାଙ୍କ ଅବଦାନ ଅତୁଳନୀୟ ।\n(Best in ଅଭିନେତ୍ରୀ)\n୮୦ ଦଶକର ଓଡିଆ ସିନେମାର ବ୍ଲାକ୍ କୁଇନ୍ ଜୟା ସ୍ୱାମୀ। ୧୯୭୯ରେ 'ଝିଲିମିଲି' ଚଳଚ୍। ପାଶ୍ର୍ୱ ଅଭିନେତ୍ରୀ ଭାବେ ପାଖାପାଖି ୧୦ଟି ଓଡିଆ ସିନେମାରେ ଅଭିନୟ ପରେ ୧୯୮୧ରେ 'ଜୟ ମା ମଙ୍ଗଳା' ସିନେମାରେ ତାଙ୍କୁ ମିଳେ ଲିଡ୍ ରୋଲ୍। ଜୟ ମା ମଙ୍ଗଳା, ସମର ସଲିମ୍ ସାଇମନ୍, ଜାଇଫୁଲ, ଶଂଖା ସିନ୍ଦୂର, ପୂଜା ଫୁଲ, ଏମିତି ୫୦ରୁ ଅଧିକ ସିନେମାରେ ଅଭିନୟ ସେ କରିଛନ୍ତି। କଳାତ୍ମକ ସିନେମା 'ମଝି ପାହାଚ', 'କୁହୁଡି', 'ଅଗ୍ନିବୀଣା' 'ସଂଜ ସକାଳ'ରେ ସେ ଅଭିନୟର ଯାଦୁ ଦେଖାଇଛନ୍ତି।\nହାକିମ ବାବୁ, ଅଗ୍ନିବୀଣା ଏବଂ ଅଭିଳାଷ ସିନେମା ପାଇଁ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି ଜୟା। ୨୦୦୮ରୁ ଏ ଯାବତ୍ ଛୋଟ ପରଦାରେ ଅଭିନୟ ଜାରି ରଖିଛନ୍ତି ଅଭିନେତ୍ରୀ ଜୟା ସ୍ୱାମୀ।\n(ଅଭିନେତା ଓ ନିଦ୍ଦେର୍ଶକ)\n(Best in ଅଭିନେତା ଓ ନିଦ୍ଦେର୍ଶକ)\nଥିଏଟର, ଟିଭି ଧାରାବାହିକ, ମ୍ୟୁଜିକ କଂପୋଜିସନ୍, ଡ୍ରାମା ଏବଂ ନିଦ୍ଦେର୍ଶକ ଭାବେ ବେଶ୍ ଜଣାଶୁଣା ପ୍ରସନ୍ନ ମିଶ୍ର। ୧୦୦ରୁ ଅଧିକ ଡ୍ରାମାରେ ସେ ଅଭିନୟ କରିବା ସହ ନିଦ୍ଦେର୍ଶନା ମଧ୍ୟ ଦେଇଛନ୍ତି। ୧୯୮୫ରୁ ଅଲ୍ ଇଣ୍ଡିଆ ରେଡିଓ କଟକ ଏବଂ ଦୂରଦର୍ଶନର ସ୍ୱୀକୃତିପ୍ରାପ୍ତ କଳାକାର ଏବଂ ମ୍ୟୁଜିକ୍ କଂପୋଜର ଭାବେ ତାଙ୍କର ସ୍ୱତନ୍ତ୍ର ପରିଚୟ ରହିଛି। 'କନକଲତା', 'ଶ୍ରୀକୃଷ୍ଣ ରାସଲୀଳା', 'ଛ'ମାଣ ଆଠଗୁଣ୍ଠ', 'ହାକିମ ବାବୁ', 'ଅଗ୍ନି ପରୀକ୍ଷା', 'ଟିକେ ହସ ଟିକେ ଲୁହ', 'ଦଣ୍ଡା ବାଳୁଙ୍ଗ।', 'ଜୟ ମା ମଙ୍ଗଳା', 'ଗୋଲାମ ଗିରି','ବଧୂ ନିରୂପମା', 'ତୋ ପାଇଁ ନେବି ମୁଁ ଶହେ ଜନମ' ଆଦି ଅନେକ ସିନେମାରେ ସେ ଅଭିନୟ କରିଛନ୍ତି। ବଲିଉଡ୍ ଅଭିନେତା ଓମ୍ ପୁରୀଙ୍କ ସହ 'ଶୋଧ୍' ଚଳଚ୍ଚିତ୍ରରେ ଅଭିନୟ କରି ସେ ଉଚ୍ଚ ପ୍ରଶଂସିତ ମଧ୍ୟ ହୋଇଛନ୍ତି। ଅଗ୍ନିପରୀକ୍ଷା ସିନେମା ପାଇଁ ରାଜ୍ୟ ଚଳଚିତ୍ର ପୁରସ୍କାର ମିଳିଛି ଏହି ଅଭିନେତାଙ୍କୁ । ୨୦୧୭ ଏବଂ ୧୮ ବର୍ଷ ପାଇଁ ଥିଏଟର ନିଦ୍ଦେର୍ଶକ ଭାବେ ଓଡିଶା ସଙ୍ଗୀତ ନାଟକ ଆକାଡେମୀ ପୁରସ୍କାରରେ ସମ୍ମାନିତ ମଧ୍ୟ ହୋଇଛନ୍ତି ଅଭିନେତା ପ୍ରସନ୍ନ ମିଶ୍ର।\n(Best in ଚଳଚ୍ଚିତ୍ର ନିଦ୍ଦେର୍ଶକ)\nଓଡିଆ ଚଳଚ୍ଚିତ୍ରର ଜଣେ ନାଁ କରା ନିଦ୍ଦେର୍ଶକ ବସନ୍ତ ସାହୁ। ୭୦ ଏବଂ ୮୦ ଦଶକରେ ସହକାରୀ ନିଦ୍ଦେର୍ଶକ ଭାବେ ସେ ଖ୍ୟାତି ଅର୍ଜନ କରିଥିଲେ। ୧୯୯୧ରେ 'କିଏ ହେବ ଶୁଆ ପୋଷିଲେ' ସିନେମାରେ ନିଦ୍ଦେର୍ଶନାର ଯାଦୁ ଦେଖାନ୍ତି ବସନ୍ତ ସାହୁ। ଓଡ଼ିଆ ପାରିବାରିକ କାହାଣୀକୁ ନେଇ ସୁପରହିଟ୍ ସିନେମା ନିର୍ମାଣ କରିବାରେ ସେ ମାହିର। ଅଣ୍ଟିଛୁରୀ ତଣ୍ଟିକାଟେ, ଗଢି ଜାଣିରେ ଘର ସୁନ୍ଦର, କଳାମାଣିକ, ସୌଭାଗ୍ୟବତୀ, ମା' ଗୋଜବାୟାଣୀ, ମାତୃଶକ୍ତି, ଶାଶୁଘର ଚାଲିଯିବି, ସତ୍ୟମେବ ଜୟତେ, ରକତ ଚିହ୍ନିଛି ନିଜର କିଏ, ମୁଁ କ'ଣ ଏତେ ଖରାପ, ପିଲାଟା ବିଗିଡ଼ିଗଲା ଆଦି ସିନେମାର ନିଦ୍ଦେର୍ଶନା ଦେଇ ସେ ଚର୍ଚ୍ଚିତ ହୋଇଛନ୍ତି। ଏହା ବ୍ୟତୀତ ଟିଭି ଧାରାବାହିକର ନିଦ୍ଦେର୍ଶନାର ଭାର ବି ମୁଣ୍ଡାଇଛନ୍ତି ବସନ୍ତ। ୭୦ ଦଶକରୁ ଚଳଚ୍ଚିତ୍ରରେ କ୍ୟାରିୟର ଆରମ୍ଭ କରିଥିବା ନିଦ୍ଦେର୍ଶକ ବସନ୍ତ ସାହୁ ଏବେ ବି ବେଶ୍ ସକ୍ରିୟ ସିନେମା ଜଗତରେ।\n(Best in କଣ୍ଠଶିଳ୍ପୀ)\nଓଡ଼ିଆ ସୁଗମ ସଙ୍ଗୀତ ଜଗତର ଜଣେ ସୁପରିଚିତ କଣ୍ଠଶିଳ୍ପୀ ସୁବାସ ଦାଶ। ଆକାଶବାଣୀର ସ୍ୱୀକୃତିପ୍ରାପ୍ତ କଣ୍ଠଶିଳ୍ପୀ ଭାବରେ ଅନେକ ଆଧୁନିକ ଗୀତ ଏବଂ ଭଜନରେ ସେ କଣ୍ଠଦାନ କରିଛନ୍ତି। ୭୦ ଦଶକରେ ଓଡିଆ ଚଳଚ୍ଚିତ୍ର 'ମାନସୀ'ରେ କଣ୍ଠଦାନ କରିବା ସହ ନିଜ କ୍ୟାରିୟରକୁ ଆଗକୁ ବଢାଇଥିଲେ ସୁବାସ। ୭୦ ଦଶକରୁ ଏଯାବତ୍ ୧୪୬ଟି ସିନେମାରେ ଗୀତ ଗାଇଛନ୍ତି ସୁବାସ ଦାଶ। ତା' ମଧ୍ୟରେ ରହିଛି 'ସତୀ ଅନସୂୟା', ସମର ସଲିମ୍ ସାଇମନ, ମଥୁରା ବିଜୟ, ରାମାୟଣ, ଅକ୍ଷୟ ତୃତୀୟା, ଶାସ୍ତି, ଦଇବ ଦଉଡି, ମନ ରହିଗଲା ତୁମରି ଠାରେ ଆଦି ଚଳଚ୍ଚିତ୍ର। ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟକ ଭାବେ ରାଜ୍ୟ ଚଳଚ୍ଚିତ୍ର ପୁରସ୍କାର ସହିତ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରରେ ମଧ୍ୟ ସମ୍ମାନୀତ ହୋଇଛନ୍ତି ଏହି ବିଶିଷ୍ଟ କଣ୍ଠଶିଳ୍ପୀ। ସଚ୍ଚି ରାଉତରାୟଙ୍କ ରଚିତ 'ଛୋଟ ମୋର ଗାଁ'ଟି କବିତାକୁ ଅତି ନିଆରା ଢଙ୍ଗରେ ପରିବେଷଣ କରି ଶ୍ରୋତାଙ୍କ ହୃଦୟରେ ସ୍ୱତନ୍ତ୍ର ସ୍ଥାନ ସୃଷ୍ଟି କରିପାରିଛନ୍ତି ସୁବାସ ଦାଶ।\nଡାକ୍ତର ମାଧବାନନ୍ଦ କର\n(Best in ସର୍ଜିକାଲ ଅଙ୍କୋଲଜିଷ୍ଟ)\n୧୯୯୨ ମସିହାରେ କଟକ ଏସସିବି ମେଡିକାଲ କଲେଜରୁ ଏମ୍ବିବିଏସ ପାସ୍ କରନ୍ତି ଡାକ୍ତର ମାଧବାନନ୍ଦ କର। ତା'ପରେ ସେ ଗୋଟିଏ ପରେ ଗୋଟିଏ ସୋପାନ ଅତିକ୍ରମ କରି ଚାଲନ୍ତି।୧୯୯୭ ରେ ସେ ଏସ୍ ଏମ୍ ଏସ୍ ମେଡିକାଲ କଲେଜ ଜୟପୁରରୁ ଜେନେରାଲ ସର୍ଜେରୀରେ ଏମ୍ ଏସ୍ ପାସ୍ କରିବା ପରେ ୧୯୯୮ରୁ ୨୦୦୨ ପର୍ଯ୍ୟନ୍ତ ଏମ୍ ଏସ୍ ରେ ସର୍ଜିକାଲ ଅଙ୍କେ।ଲଜିରେ ସିନିଅର ରେସିଡେଣ୍ଟ ଭାବେ କାମ କରନ୍ତି । ୨୦୦୨ ମସିହାରୁ ୨୦୦୫ ପର୍ଯ୍ୟନ୍ତ ଏମ୍ସ୍ ରେ ସର୍ଜିକାଲ ଅଙ୍କେ।ଲଜିରେ ସିନିଅର ରିସର୍ଚ୍ଚ ଆସୋସିଏଟ ଭାବେ କାମ କରି ବେଶ୍ ସୁନାମ ସାଉଁଟିଛନ୍ତି ଡାକ୍ତର ମାଧବାନନ୍ଦ। ୨୦୦୭ରୁ ୨୦୧୬ ପର୍ଯ୍ୟନ୍ତ ସେ କିମ୍ସ୍ ରେ ସର୍ଜିକାଲ ଅଙ୍କେ।ଲଜି ବିଭାଗର ପ୍ରଫେସର ଓ ମୂଖ୍ୟ ଭାବେ କାମ କରିଛନ୍ତି। ୨୦୧୬ ମସିହା ପରଠାରୁ ବର୍ତ୍ତମାନ ପର୍ଯ୍ୟନ୍ତ ଏମ୍ସ ଭୁବନେଶ୍ୱରରେ ସେ ସର୍ଜିକାଲ ଅଙ୍କେ।ଲଜି ବିଭାଗରେ ପ୍ରଫେସର ଓ ହେଡ୍ ଭାବେ କାମ କରୁଛନ୍ତି । ନିଜ କାର୍ଯ୍ୟକାଳ ଭିତରେ ସେ ପୃଥିବୀର ସବୁ ପ୍ରମୁଖ କ୍ୟାନସର ସେଣ୍ଟର ସହ କାମ କରିଛନ୍ତି ।\nଡାକ୍ତର ମହେନ୍ଦ୍ର ତ୍ରିପାଠୀ\n(Best in ହୃଦରୋଗ ବିଶେଷଜ୍ଞ)\n୧୯୮୨ ମସିହାରେ କଟକ ଏସସିବି ମେଡିକାଲ କଲେଜରୁ ଏମ୍ବିବିଏସ ଓ ପରେ ପରେ ବୁର୍ଲା ମେଡିକାଲ କଲେଜରୁ ଜେନେରାଲ ମେଡିସିନ୍ ରେ ଏମ୍ ଡି ପାସ କରନ୍ତି ଡାକ୍ତର ମହେନ୍ଦ୍ର ତ୍ରିପାଠୀ ।୧୯୮୬ ମସିହାରେ ସେହି ବୁର୍ଲା ମେଡିକାଲ କଲେଜରୁ ସେ କାର୍ଡିଓଲଜିରେ ଡିଏମ୍ କରନ୍ତି। ୧୯୯୪ ରୁ ୧୯୯୭ ପର୍ଯ୍ୟନ୍ତ ଆପୋଲୋ ହସ୍ପିଟାଲ, ହାଇଦ୍ରାବାଦରୁ ଇଣ୍ଟରଭେନ୍ସନାଲ କାର୍ଡିଓଲଜିରେ ଫେଲୋସିପ୍ ଏବଂ ୧୯୯୭ ମସିହାରୁ ୧୯୯୮ ପର୍ଯ୍ୟନ୍ତ ଫ୍ର।ନ୍ସର ରୋଏନ୍ ୟୁନିଭରସିଟିରୁ ଫେଲୋସିପ୍ କରନ୍ତି ଡାକ୍ତର ତ୍ରିପାଠୀ। ବର୍ତ୍ତମାନ ସୁଧା ୨୦ହଜାର ଆଞ୍ଜିଓଗ୍ରାମ୍, ୧୦ହଜାର ଆଞ୍ଜିଓପ୍ଲାଷ୍ଟି କରିବା ସହ ୨ହଜାର ପେସ୍ ମେକର ଲଗାଇଛନ୍ତି । ଏହାଛଡା ସେ ୫୦ଟି ICD ଓ ୩୦ଟି CRTD ମଧ୍ୟ କରିଛନ୍ତି । ଓଡିଶାରେ ହୃଦରୋଗ ଚିକିତ୍ସା ଲାଗି ଚିନ୍ତା କଲେ , ପ୍ରଥମେ ଡାକ୍ତର ମହେନ୍ଦ୍ର ତ୍ରିପାଠୀଙ୍କ ନାମ ସବୁଠୁ ଆଗରେ ଆସେ ।\nପ୍ରଫେସର ଡାକ୍ତର ମହମ୍ମଦ ଇବ୍ରାରୁଲ୍ଲା\n(Best in ଗ୍ୟାଷ୍ଟ୍ରୋସର୍ଜନ)\nପ୍ରଫେସର ଡାକ୍ତର ମହମ୍ମଦ ଇବ୍ରାରୁଲ୍ଲା ୧୯୭୬ ମସିହାରେ ଭଦ୍ରକ ହାଇସ୍କୁଲରୁ ପ୍ରଥମ ଶ୍ରେଣୀରେ ମାଟ୍ରିକ ପାସ କରିଛନ୍ତି । ସେ ୧୯୮୫ ମସିହାରେ ଏସ୍ସିବି ମେଡିକାଲ କଲେଜରୁ ଡାକ୍ତରୀ ପାସକରିବା ପରେ ୧୯୮୮ ମସିହାରେ ଜବାହାରଲାଲ ନେହେରୁ ମେଡିକାଲ କଲେଜ , ଆଲିଗଡରୁ ଜେନେରାଲ ସର୍ଜରୀ ବିଭାଗରେ ଡିଗ୍ରି ହାସଲ କରିଛନ୍ତି । ୧୯୯୫ ମସିହାରେ ସଞ୍ଜୟ ଗାନ୍ଧୀ ପିଜିଆଇଏମ୍ଏସ୍, ଲକ୍ଷ୍ନୋରୁ ସର୍ଜିକାଲ ଗ୍ୟାେଷ୍ଟ୍ରାଏଣ୍ଟେରୋଲ୍ଜିରେ ସୁପର ସ୍ପେସିଆଲିଜେସନ୍ କରିବା ହେଉଛି ତାଙ୍କ କ୍ୟାରିଅରର ଟର୍ଣ୍ଣିଂପଏଣ୍ଟ । କହିବା ବାହୂଳ୍ୟ, ପ୍ରଫେସର ଡାକ୍ତର ମହମ୍ମଦ ଇବ୍ରାରୁଲ୍ଲା ହେଉଛନ୍ତି ଓଡିଶାର ପ୍ରଥମ କ୍ୱାଲିଫ।ଏଡ୍ ସର୍ଜିକାଲ ଗ୍ୟାେଷ୍ଟ୍ରାଏଣ୍ଟେରୋଲଜିଷ୍ଟ୍ । ଏହାପରେ ଡାକ୍ତର ଇବ୍ରାରୁଲ୍ଲା ତିରୁପତିର ଏସ୍ ଭି ଇନ୍ଷ୍ଟିଚ୍ୟୁଟ ଅଫ ମେଡିକାଲ ସାଇନ୍ସ ଓ ଚେନ୍ନାଇର ଶ୍ରୀରାମଚନ୍ଦ୍ର ମେଡିକାଲ ଓ ରିସର୍ଚ୍ଚ ଇନ୍ଷ୍ଟିଚ୍ୟୁଟ୍ ରେ ପ୍ରଫେସର ହିସାବରେ ପାଠ ପଢାନ୍ତି । ଏହାପରେ ସେ ଭୁବନେଶ୍ୱର ଫେରି ହାଇଟେକ୍ ମେଡିକାଲ କଲେଜରେ ଅଧ୍ୟାପନା କରିଛନ୍ତି । ଅଧ୍ୟାପନା ପରେ ଡାକ୍ତର ଇବ୍ରାରୁଲ୍ଲା ପ୍ରଥମେ କଳିଙ୍ଗ ହାସପାତାଳ ଓ ବର୍ତ୍ତମାନ ଆପୋଲୋ ହାସପାତାଳରେ ସର୍ଜିକାଲ ଗ୍ୟାେଷ୍ଟ୍ରାଏଣ୍ଟେରୋଲଜିଷ୍ଟ୍ ଭାବରେ କାମ କରି ଆସୁଛନ୍ତି । ଡାକ୍ତର ଇବ୍ରାରୁଲ୍ଲାଙ୍କ ବିଭିନ୍ନ ପୁରସ୍କାର ମଧ୍ୟରେ ରହିଛି ୧୯୯୫ ମସିହାରେ ଟ୍ରାଭେଲ ସ୍କଲାର ଅଫ ଆଇଏସ୍ଏସ୍ଏଫ୍ ଆୱାର୍ଡ, ୧୯୯୫ ମସିହାରେ ଜାପାନ ସର୍ଜିକାଲ ସୋସାଇଟି ତରଫରୁ ଟ୍ରାଭେଲ ଗ୍ରାଣ୍ଟ ଆୱାର୍ଡ , ଡାକ୍ତର ସି ପି ଭି ମେନନ୍ ଆୱାର୍ଡ ଇତ୍ୟାଦି ଅନେକ ଆୱାର୍ଡ । ଡାକ୍ତର ଇବ୍ରାରୁଲ୍ଲାଙ୍କ ୧୦୦ରୁ ଊଦ୍ଧ୍ର୍ୱ ରିସର୍ଚ୍ଚ ପବ୍ଲିକେସନ ବିଭିନ୍ନ ଜାତୀୟ ତଥା ଅନ୍ତର୍ଜାତୀୟ ମାଗାଜିନରେ ପବ୍ଲିଶ ହୋଇଥିବା ବେଳେ " ଆଟଲାସ୍ ଅଫ ଡାଇଗ୍ନୋଷ୍ଟିକ ଏଣ୍ତୋସ୍କପି' ଓ "ସେଫ୍ କୋଲେସିେଷ୍ଟକଟୋମି' ନାମରେ ଦୁଇଟି ବହି ମଧ୍ୟ ଲେଖିଛନ୍ତି । ଡାକ୍ତର ଇବ୍ରାରୁଲ୍ଲା ଦୀର୍ଘ ୧୭ ବର୍ଷ ଧରି ଓଡିଶାବାସୀଙ୍କୁ ଚିକିସୟା ସୁବିଧା ଦେଇ ଆସୁଥିବା ବେଳେ , ଅନେକ ଜାତୀୟ ଓ ଅନ୍ତର୍ଜାତୀୟ ଅନୁଷ୍ଠାନର ସଦସ୍ୟ ମଧ୍ୟ ଅଛନ୍ତି ।\nଡାକ୍ତର ସମୀର ସାହୁ\n(Best in ପଲମୋଲଜିଷ୍ଟ)\nଡାକ୍ତର ସମୀର ସାହୁ ୧୯୭୮ ମସିହାରେ କଟକ ଏସସିବି ମେଡିକାଲ କଲେଜରୁ ଏମ୍ବିବିଏସ ପାସ୍ କରିବା ପରେ ଭେଷଜ ବିଶେଷଜ୍ଞ ଭାବେ ୧୯୮୩ ମସିହାରେ ସେହି କଲେଜରୁ ଏମ. ଡି ପାସ କରନ୍ତି। ଡାକ୍ତର ସାହୁ ୧୯୮୩ ମସିହାରୁ ୧୯୯୮ ପର୍ଯ୍ୟନ୍ତ ଭେଷଜ ବିଶେଷଜ୍ଞ ଭାବେ ରାଜ୍ୟ ଓ କେନ୍ଦ୍ରୀୟ ସଂସ୍ଥାରେ କାମ କରି ବେଶ୍ ନାଁ କରିଛନ୍ତି। ଏହାପରେ ୧୯୯୮ ମସିହାରୁ ୨୦୧୧ ପର୍ଯ୍ୟନ୍ତ ସେ ସିନିଅର ଇଣ୍ଟେସିଭିଷ୍ଟ , ଆଇସିୟୁର ଡାଇରେକଟର ଓ କ୍ରିଟିକାଲ କେୟାର ମେଡିସିନ୍ ବିଭାଗର ମୁଖ୍ୟ ଭାବେ କଳିଙ୍ଗ ହାସପାତାଳରେ ଓ ୨୦୧୧ରୁ ୨୦୧୫ ପର୍ଯ୍ୟନ୍ତ ଆପୋଲୋ ହାସପାତାଳରେ କ୍ରିଟିକାଲ କେୟାର ଓ ପଲ୍ମୋଲଜି ବିଭାଗରେ କାମ କରନ୍ତି । ୨୦୧୫ରୁ ବର୍ତ୍ତମାନ ପର୍ଯ୍ୟନ୍ତ ସେ ଆମ୍ରି ହାସପାତାଳରେ କ୍ରିଟିକାଲ କେୟାର ଓ ପଲ୍ମୋଲଜି ବିଭାଗର ମୂଖ୍ୟ ଭାବେ କାମ କରୁଛନ୍ତି। ୨୦୧୨ରେ ସେ ଇଣ୍ଡିଆନ କଲେଜ ଅଫ କ୍ରିଟିକାଲ କେୟାର ମେଡିସିନ୍ ରେ ଫେଲୋସିପ ପାଇଥିବା ଡାକ୍ତର ସାହୁ ଅନେକ ଇଣ୍ଟେସିଭିଷ୍ଟ ଓ କ୍ରିଟିକାଲ କେୟାର ନର୍ସ ମାନଙ୍କୁ ଟ୍ରେନିଂ ଦେଇଛନ୍ତି। ଡାକ୍ତର ସାହୁ ଓଡିଶାରେ ପ୍ରଥମ ବ୍ୟକ୍ତି ଯିଏ କି କ୍ରିଟିକାଲ କେୟାର ମେଡିସିନ୍, ନନ୍ ଇଭାସିଭ୍ ଭେଣ୍ଟିଲସନ୍ ଓ ସ୍ଲିପ୍ ମେଡିସିନ ଆରମ୍ଭ କରିଛନ୍ତି । ଡାକ୍ତର ସାହୁଙ୍କର ୩୦ଟି ପବ୍ଲିକେସନ ଜାତୀୟ ଓ ଅନ୍ତର୍ଜାତୀୟ ସ୍ତରରେ ପ୍ରକାଶ ପାଇଛି। ତାଙ୍କ ତତ୍ବାବଧାନରେ ଓଡ଼ିଶାର ସରକାରୀ ଆଇସିୟୁ ମାନଙ୍କରେ ଏସ୍ଓପି ଜାରି ହୋଇଛି। ଡାକ୍ତର ସାହୁ ଏବେ ରାଜ୍ୟ ସରକାରଙ୍କ କୋଭିଡ୍୧୯ ଏକ୍ସପର୍ଟ ଗ୍ରୁପର ମେମ୍ୱର ଅଛନ୍ତି।\n(Best in ପୂର୍ବତନ ସାଂସଦ)\nଭାରତୀୟ ଜାତୀୟ କଂଗ୍ରେସର ଜଣେ ସୁସଂଗଠକ ଭାବେ ଯାହାର ନାଁ ଖାଲି ଓଡ଼ିଶା କାହିଁକି, ଓଡ଼ିଶା ବାହାରେ ମଧ୍ୟ ବେଶ୍ ପରିଚିତ, ସେ ହେଉଛନ୍ତି ପୂର୍ବତନ ସାଂସଦ ପ୍ରଦୀପ ମାଝି। ଆଦିବାସୀ ଅଂଚଳରେ ଦଳକୁ ସଂଗଠିତ କରି ରଖିବା ସହ ବିଭିନ୍ନ ପ୍ରସଙ୍ଗରେ ସାଧାରଣ ଜନତାଙ୍କୁ ଏକାଠି କରି ସରକାରଙ୍କ ବିରୁଦ୍ଧରେ ଶାଣିତ ସ୍ୱର ଉଠାବାରେ ସେ ହେଉଛନ୍ତି ସିଦ୍ଧହସ୍ଥ।ଶାସନ ଗାଦିରେ ଯେଉଁ ଦଳ ଥାଉ ନା କାହିଁକି, ସଂସଦରେ ପ୍ରଶ୍ନ ପଚାରିବା ହେଉଛି ଜଣେ ସାଂସଦର ଧର୍ମ। ଆଉ ଏହି ଧର୍ମକୁ ସଠିକ ପାଳନ ଭାବେ ପାଳନ କରିପାରିଛନ୍ତି ଶ୍ରୀଯୁକ୍ତ ମାଝି। ୨୦୦୯ ମସିହାରେ ପ୍ରଥମ ଥର ପାଇଁ ନବରଙ୍ଗପୁର ସଂସଦୀୟ ଆସନରୁ ଲୋକସଭାକୁ ନିର୍ବାଚିତ ହେବା ପରେ ପ୍ରଥମ ୨ ବର୍ଷ ମଧ୍ୟରେ ସଂସଦରେ ସେ ପଚାରିଥିଲେ ୫୦୧ଟି ପ୍ରଶ୍ନ, ଯାହା ଏକ ରେକର୍ଡ ବୋଲି ପ୍ରତିଷ୍ଠିତ ସମ୍ୱାଦ ପତ୍ରିକା ଟାଇମ୍ସ ମ୍ୟାଗାଜିନ୍ ଉଲ୍ଲେଖ କରିଥିଲା।\n୧୯୭୬ ମସିହା ଫେବ୍ରୁୟାରୀ ୨୨ ତାରିଖରେ ଆଦିବାସୀ ଅଧ୍ୟୁଷିତ ନବରଙ୍ଗପୁର ଜିଲାର ଝରିଗାଁରେ ଜନ୍ମିତ ଶ୍ରୀଯୁକ୍ତ ମାଝି ଉଚ୍ଚଶି କ୍ଷାଲାଭ ପରେ ରାଜନୀତି ଆଡକୁ ମୁହାଁଇଥିଲେ । ୨୦୦୨ ମସିହାରେ ନବରଙ୍ଗପୁର ଜିଲାରେ ଅପପୁଷ୍ଟିରେ ଶିକାର ଶିଶୁମାନଙ୍କ ପ୍ରସଙ୍ଗକୁ ଉତ୍ଥାପନ କରି ସେ ଚର୍ଚ୍ଚାର ପରିସରକୁ ଆସିଥିଲେ। ଭୁବନେଶ୍ୱରରେ ଯୁବ କଂଗ୍ରେସ ପକ୍ଷରୁ ଆୟୋଜିତ ଟ୍ୟାଲେଣ୍ଟ ସର୍ଚ୍ଚ ଫର ୟୁଥ୍ କାର୍ଯ୍ୟକ୍ରମରେ ସେ ପ୍ରଥମସ୍ଥାନ ଅଧିକାର କରିବା ପରେ ସେତେବେଳର କଂଗ୍ରେସ ଉପସଭାପତି ରାହୁଲ ଗାନ୍ଧୀଙ୍କ ଦୃଷ୍ଟି ଆକର୍ଷଣ କରିବାରେ ସଫଳ ହୋଇଥିଲେ। ଏହା ପରେ ସେ କଂଗ୍ରେସରେ ଯୋଗଦେଇଥିଲେ ଓ ୨୦୦୭ ମସିହାରେ, ମାତ୍ର ୩୨ ବର୍ଷ ବୟସରେ ସେ ହୋଇଥିଲେ ନବରଙ୍ଗପୁର ଜିଲା ପରିଷଦ ଅଧ୍ୟକ୍ଷ। ସାଂଗଠନିକ ଦକ୍ଷତା ଯୋଗୁ ତାଙ୍କୁ ମିଳିଥିଲା ଯୁବ କଂଗ୍ରେସର ଜାତୀୟ ସମ୍ପାଦକ ପଦବୀ। ଏପରି ପଦବୀ ଅଧିକାର କରିବାରେ ଶ୍ରୀ ମାଝୀ ହେଉଛନ୍ତି ପ୍ରଥମ ଓଡ଼ିଆ।\n୨୦୦୯ ମସିହାରେ ଅନୁଷ୍ଠିତ ସାଧାରଣ ନିର୍ବାଚନରେ ନବରଙ୍ଗପୁର ସଂସଦୀୟ ଆସନରୁ ସେ ଲୋକସଭାକୁ ନିର୍ବାଚିତ ହୋଇଥିଲେ। -୨୦୧୪, ୨୦୧୯ ନିର୍ବାଚନରେ ଯଦିଓ ସେ ପରାଜୟ ବରଣ କରିଛନ୍ତି, ତଥାପି ମନୋବଳ ଆଜି ବି ଅଛି ସେମିତି ମଜବୁତ୍। ସଭା ସମିତି, ଆନ୍ଦୋଳନ, ହରାତାଳ ଜରିଆରେ ସେ ତୁଳାଉଛନ୍ତି ଦାୟିତ୍ବବାନ ବିରୋଧୀ ନେତାର ଗୁରୁଦାୟିତ୍ବ। ସମ୍ପ୍ରତୀ ଶ୍ରୀ ମାଝି ଓଡ଼ିଶା ପ୍ରଦେଶ କଂଗ୍ରେସ କମିଟିର କାର୍ଯ୍ୟକାରୀ ସଭାପତି ଦାୟିତ୍ବ ତୁଲାଉଛନ୍ତି।\nତାରା ପ୍ରସାଦ ବାହିନୀପତି\n(କଂଗ୍ରେସ ମୁଖ୍ୟ ସଚେତକ)\n(Best in କଂଗ୍ରେସ ମୁଖ୍ୟ ସଚେତକ)\nବିଧାନସଭାରେ ସରକାରଙ୍କୁ ପ୍ରଶ୍ନବାଣରେ ଘାଇଲା କରିବା ହେଉ ବା ବିବାଦୀୟ କୋଟିଆ ଗାଁରେ ଆନ୍ଧ୍ର ଅଧିକାରୀଙ୍କ ଦାଦାଗିରିକୁ ପ୍ରତିହତ କରିବା ହେଉ, ସବୁଠି ଆଗରେ କଂଗ୍ରେସ ନେତା ତାରା ପ୍ରସାଦ ବାହିନୀପତି। ଗତ ଦୁଇ ଦୁଇଟି ସାଧାରଣ ନିର୍ବାଚନରେ ଦେଶବ୍ୟାପି କଂଗ୍ରେସର ବିପର୍ଯ୍ୟୟ ସତ୍ତ୍ବେ କ୍ରମାଗତ ଭାବେ ବିଧାନସଭାକୁ ନିର୍ବାଚିତ ହୋଇ କଂଗ୍ରେସ ରାଜନୀତିକୁ ସରଗରମ କରି ରଖିପାରିଛନ୍ତି ଶ୍ରୀଯୁକ୍ତ ବାହିନୀପତି। ଏକ ସମ୍ଭ୍ରାନ୍ତ ପରିବାରରେ ଜନ୍ମିତ ଶ୍ରୀ ବାହିନୀପତି ପ୍ରଥମେ ପୋଲିସି ସେବାକୁ ନିଜ ବୃତ୍ତି ଭାବେ ଗ୍ରହଣ କରିଥିଲେ। ତେବେ ପରବର୍ତ୍ତୀ ସମୟରେ ପୋଲିସ ସେବାରୁ ନିବୃତ୍ତ ହୋଇ ଭାରତୀୟ ଜାତୀୟ କଂଗ୍ରେସରେ ଯୋଗଦେବା ସହ ପ୍ରତ୍ୟକ୍ଷ ରାଜନୀତିରେ ସକ୍ରୀୟ ହେଲେ। କୋରାପୁଟ ଜିଲା କଂଗ୍ରେସ ସଭାପତି ପଦଠାରୁ ଆରମ୍ଭ କରି ରାଜ୍ୟ ଯୁବ କଂଗ୍ରେସ ସଭାପତି, ପ୍ରଦେଶ କଂଗ୍ରେସର ବିଭିନ୍ନ ଗୁରୁତ୍ବପୂର୍ଣ୍ଣ ପଦବୀରେ ଅଧିଷ୍ଠିତ ହୋଇ ନିଜ ସାଂଗଠନିକ ଦକ୍ଷତା ପ୍ରତିବାଦନ କରିଛନ୍ତି ଶ୍ରୀ ବାହିନୀପତି। ୨୦୦୦ ମସିହାରେ ସାରା ରାଜ୍ୟରେ କଂଗ୍ରେସ ବିରୋଧୀ ହାୱା ବହୁଥିବା ବେଳେ ସେ କିନ୍ତୁ କଂଗ୍ରେସ ଟିକେଟରେ କୋରାପୁଟ ଆସନରୁ ପ୍ରଥମଥର ବିଧାନସଭାକୁ ନିର୍ବାଚିତ ହେଲେ। ତା ପରେ ୨୦୦୪, ୨୦୧୪ ଓ ୨୦୧୯ ନିର୍ବାଚନରେ ବିଧାନସଭାକୁ ନିର୍ବାଚିତ ହୋଇ କଂଗ୍ରେସ ରାଜନୀତିକୁ ତଥାପି ଚଳଚଂଚଳ କରି ରଖିଛନ୍ତି। ୨୦୧୪ର ୧୫ତମ ବିଧାନସଭାର ସେ କଂଗ୍ରେସର ମୁଖ୍ୟ ସଚେତକ ଥିବା ବେଳେ ଚଳିତ ବିଧାନସଭାରେ ମଧ୍ୟ କଂଗ୍ରେସର ମୁଖ୍ୟ ସଚେତକ ପଦବୀରେ ଅଧିଷ୍ଠିତ ଅଛନ୍ତି।\n(Best in ସାଂସଦ, କୋରାପୁଟ)\n୨୦୧୯ ସାଧାରଣ ନିର୍ବାଚନରେ ସାରା ଓଡ଼ିଶାରେ ମୁଖ୍ୟ ବିରୋଧୀ ଦଳ କଂଗ୍ରେସ ନୈରାଶ୍ୟଜନକ ପ୍ରଦର୍ଶନ କରିଥିବା ବେଳେ ଉଲ୍କାଟିଏ ପରି ଯିଏ ଆଶାର କିରଣ ନେଇ ଅବିର୍ଭାବ ହୋଇଥିଲେ, ସେ ଆଉ କେହି ନୁହନ୍ତି, ସେ ହେଉଛନ୍ତି ସପ୍ତଗିରି ଉଲାକା। ଏହି ନିର୍ବାଚନରେ ସପ୍ତଗିରି ଓଡ଼ିଶାରୁ କଂଗ୍ରେସର ଏକମାତ୍ର ପ୍ରାର୍ଥୀ ଭାବେ କୋରାପୁଟ ସଂସଦୀୟ କ୍ଷେତ୍ରରୁ ଲୋକସଭାକୁ ନିର୍ବାଚିତ ହୋଇଥିଲେ। ରାଜନୀତିରେ ସମ୍ପୂର୍ଣ୍ଣ ନବାଗତ ଥାଇ ମଧ୍ୟ ବିପକ୍ଷ ଦଳର ମହାରାଥୀମାନଙ୍କୁ ପରାଜିତ କରି ସେ ସମସ୍ତଙ୍କୁ ଆଶ୍ଚର୍ଯ୍ୟଚକିତ କରିଦେଇଥିଲେ। ଏକ ପ୍ରତିଷ୍ଠିତ ରାଜନୈତିକ ପରିବାରରେ ଜନ୍ମଗ୍ରହଣ କରିଥିଲେ ସପ୍ତଗିରି। ବାପା ରାମଚନ୍ଦ୍ର ଉଲାକା କୋରାପୁଟ ସଂସଦୀୟ ଆସନରୁ ୨ ଥର ନିର୍ବାଚିତ ହୋଇଥିବା ବେଳେ ରାୟଗଡା ବିଧାନସଭା ଆସନରୁ ୭ଥର ନିର୍ବାଚିତ ହୋଇଥିଲେ। ରାଜନୀତିରେ ପାଦ ଥାପିବା ପୂର୍ବରୁ ସେ ସଫ୍ଟଓଏର୍ ଇଂଜିନିୟର ଭାବେ ଆମେରିକାରେ କାର୍ଯ୍ୟ କରି ଖ୍ୟାତି ଅର୍ଜନ କରିଥିଲେ। ରାଜନୀତରେ ପ୍ରଥମ ପ୍ରବେଶରେ ହିଁ ସେ କୋରାପୁଟ ପରି ମର୍ଯ୍ୟାଦାଜନକ ଲୋକସଭା ଆସନରୁ ବିଜୟୀ ହୋଇ ଚର୍ଚ୍ଚାର କେନ୍ଦ୍ରବିନ୍ଦୁ ପାଲଟିଛନ୍ତି। ସାଂସଦ ଭାବେ ଅବିଭକ୍ତ କୋରାପୁଟ ଜିଲାରେ ହାଇକୋର୍ଟର ସ୍ଥାୟୀ ବେଞ୍ଚ ପ୍ରତିଷ୍ଠା ଦାବି ଠୁ ଆରମ୍ଭ କରି କୋରାପୁଟର ସର୍ବାଙ୍ଗୀନ ଉନ୍ନତି ପର୍ଯ୍ୟନ୍ତ, ସଂସଦରେ ବିଭିନ୍ନ ଦାବି ଉପସ୍ଥାପନ କରି ଜଣେ ବିଚକ୍ଷଣ ବିରୋଧୀ ନେତାର ପରିଚୟ ପ୍ରଦାନ କରିପାରିଛନ୍ତି।\n(ବିଜେପି ନେତା ଓ ରାଜ୍ୟ ବିଜେପି କୃଷକ ମୋର୍ଚ୍ଚା ସଭାପତି)\n(Best in ବିଜେପି ନେତା ଓ ରାଜ୍ୟ ବିଜେପି କୃଷକ ମୋର୍ଚ୍ଚା ସଭାପତି)\n୧୯୬୫ ମସିହା ମେ ୪ ତାରିଖରେ ବରଗଡ ଜିଲାର ପାଇକମାଳ ଗ୍ରାମରେ ଶ୍ରୀଯୁକ୍ତ ପ୍ରଦୀପ ପୁରୋହିତଙ୍କ ଜନ୍ମ। ପିଲାଦିନରୁ ସେ ଥିଲେ ସ୍ୱାଧୀନଚେତା। ୧୯୮୨ ରେ ଜି.ଏମ. କଲେଜରେ ପାଠ ପଢୁଥିବା ବେଳେ ବହୁଚର୍ଚ୍ଚିତ ବାଲ୍କୋ ହଟାଓ ଗନ୍ଧମାର୍ଦ୍ଦନ ପର୍ବତ ସୁରକ୍ଷା ଆନ୍ଦୋଳନରେ ନିଜକୁ ସାମିଲ କରି ସେ ଚର୍ଚ୍ଚାର ପରିଧିକୁ ଆସିଥିଲେ । ସଂଗଠନର ଦାବି ଫଳରେ ତତ୍କାଳୀନ ସରକାର ପ୍ରକଳ୍ପକୁ ବାତିଲ କରିଦେଇଥିଲେ। ନୂଆ ସରକାର ଆସିବା ପରେ ୧୯୯୧ ମସିହାରେ ପୂନର୍ବାର ଗନ୍ଧମାର୍ଦ୍ଦନ ପ୍ରକଳ୍ପ ଆରମ୍ଭ କରିବାକୁ ଘୋଷଣା କରାଯାଇଥିଲା, ଯାହାର ଜୋରଦାର ବିରୋଧ କରିଥିଲେ ଶ୍ରୀ ପୁରୋହିତ। ୨୦୧୪ ମସିହାରେ ଶ୍ରୀ ପୁରୋହିତ ପଦ୍ମପୁର ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବେ ବିଧାନସଭାକୁ ନିର୍ବାଚିତ ହୋଇଥିଲେ। ୨୦୧୮ ମସିହାରେ ସେ ବିଧାନସଭାର ଶ୍ରେଷ୍ଠ ବିଧାୟକ ଭାବେ ମନୋନୀତ ହୋଇ ମୁଖ୍ୟମନ୍ତ୍ରୀଙ୍କ ଦ୍ବାରା ସମ୍ୱର୍ଦ୍ଧିତ ହୋଇଥିଲେ। ଚାଷୀ ଆନ୍ଦୋଳନ, କେନ୍ଦୁପତ୍ର ଶ୍ରମିକ ଆନ୍ଦୋଳନ, ପଶ୍ଚିମ ଓଡ଼ିଶା ବିକାଶ ପରିଷଦ ଗଠନ ଆନ୍ଦୋଳନରେ ସେ ପ୍ରମୁଖ ଭୂମିକା ଗ୍ରହଣ କରିଆସିଛନ୍ତି। ବର୍ତ୍ତମାନ ସେ ଭାରତୀୟ ଜନତା ପାର୍ଟି ରାଜ୍ୟ କୃଷକ ମୋର୍ଚ୍ଚାର ରାଜ୍ୟ ସଭାପତି ଦାୟିତ୍ବ ନିର୍ବାହ କରୁଛନ୍ତି।\n(Best in ସମାଜସେବୀ)\nହସୁଛି ଗେଣ୍ଡୁଫୁଲ ବଗିଚା। ନିଜ ହାତରେ ବଗିଚାରେ ଫୁଲ ଫୁଟାଇଥିବା ଚାଷୀ ତଥା ସମାଜସେବୀ ଜଳନ୍ଧର ପଟେଲ୍ ଆଜି ଅନେକଙ୍କ ମୁହଁରେ ହସ ଫୁଟାଇଛନ୍ତି। ଜଳନ୍ଧରଙ୍କ ଏହି ଗେଣ୍ଡୁ ବଗିଚା ଅସହାୟ ବୃଦ୍ଧ ଓ ବୃଦ୍ଧାଙ୍କ ପାଇଁ ସାହାରା ପାଲଟିଛି। ବରଗଡ଼ ଜିଲ୍ଲା ବିଜେପୁର ବ୍ଲକ୍ ଅନ୍ତର୍ଗତ ସମଲେଇପଦର ଗାଁ ର 'ପାର୍ବତୀଗିରି ଅନାଥା ବୃଦ୍ଧାଶ୍ରମ', ଯାହାକୁ କୌଣସି ସ୍ୱେଛାସେବୀ ସଂଗଠନ ନୁହେଁ, ବରଂ ବୃତ୍ତିରେ ଜଣେ ଚାଷୀ ଏହାର ପରିଚାଳକ। ଜଳନ୍ଧରଙ୍କ ୪ ଏକର ଜମିରେ ହେଉଥିବା ଗେଣ୍ଡୁଫୁଲ ଚାଷରୁ ମିଳୁଥିବା ଅର୍ଥର ସିଂହଭାଗ ଏହି ବୃଦ୍ଧାଶ୍ରମର ପରିଚାଳନାରେ ଖର୍ଚ୍ଚ ହେଉଛି। ୨୦୧୭ରୁ ଆରମ୍ଭ ହୋଇଥିବା ଏହି ବୃଦ୍ଧାଶ୍ରମରେ ଏବେ ୨୫ ଜଣ ଅସହାୟ ବୃଦ୍ଧବୃଦ୍ଧା ଜୀବନର ରାହା ଖୋଜିପାଇଛନ୍ତି। ଅସହାୟ ବୃଦ୍ଧ ଓ ବୃଦ୍ଧାଙ୍କ ସେବାଯତ୍ନ ସହିତ ସେମାନଙ୍କୁ ଏକ ନିର୍ଭୟ ଆଶ୍ରୟ ପ୍ରଦାନ କରିବାରେ ଜଳନ୍ଧରଙ୍କ ଅବଦାନ ବେଶ୍ ପ୍ରସଂଶନୀୟ। ଜଳନ୍ଧରଙ୍କ ଏହି ସମାଜସେବା କାମରେ ତାଙ୍କ ସ୍ତ୍ରୀ ଓ ପୁଅ ମଧ୍ୟ ସହଯୋଗ କରିଥାନ୍ତି।\nବୌଦ୍ଧ ଜିଲା ହରଭଙ୍ଗ। ବ୍ଲକ ଲଣ୍ଡ୍ରୋଜର ଗ୍ରାମର ୬୦ବର୍ଷ ବୟସ୍କା ସେବତୀ ବେହେରା।\nଆଦିବାସୀ ବହୁଳ ତଥା ଦୁର୍ଗମ ଅଂଚଳରେ ଆଶାର ଆଲୋକ ପାଲଟିଛନ୍ତି ସେବତୀ।\nପରିସ୍ଥିତିରେ ପଡି ସେବତୀ ଦଶମରୁ ପାଠପଢା ଛାଡିଥିଲେ। ଚାଷବାସ ସଂପର୍କରେ ଶିକ୍ଷା ଓ ତାଲିମ ଗ୍ରହଣ କରି ନିଜ ପରିବାରକୁ ଆର୍ଥିକ ସ୍ୱାବଲମ୍ୱୀ କରାଇପାରିଛନ୍ତି।ସେବତୀଙ୍କ ଉଦ୍ୟମ ଯୋଗୁ ଏବେ ହରଭଙ୍ଗ। ବ୍ଲକ ଭଳି ଦୁର୍ଗମ ଅଂଚଳରେ ୩୫ଟି ପରିବାରର ମହିଳା ରୋଜଗାରକ୍ଷମ ହୋଇପାରିଛନ୍ତି। ମହୁ, ଛତୁ, ପରିବା ଚାଷ ଓ ବ୍ୟବସାୟ କ୍ଷେତ୍ରରେ ତାଲିମ ଦେଇ ସେମାନଙ୍କୁ ରୋଜଗାରକ୍ଷମ କରାଇବାରେ ସଫଳ ହୋଇଛନ୍ତି। କୋଭିଡ୍ ମହାମାରୀ ସମୟରେ କାମଧନ୍ଦା ହରାଇଥିବା ମହାଳାଙ୍କୁ ରୋଜଗାରର ମାଧ୍ୟମ ଯୋଗାଇବା ସହ ସେମାନଙ୍କ ପାଇଁ ପ୍ରେରଣାର ଉ -  ହୋଇପାରିଛନ୍ତି।\nସୁବାସ ଚନ୍ଦ୍ର ଗଜେନ୍ଦ୍ର\nବିଶିଷ୍ଠ ସମାଜସେବୀ ସୁବାସ ଚନ୍ଦ୍ର ଗଜେନ୍ଦ୍ର। ୧୯୮୦ରେ ବେସରକାରୀ ସଂଗଠନ,'ନୀଳାଚଳ ସେବା ପ୍ରତିଷ୍ଠାନ' ଜରିଆରେ ସମାଜସେବା କ୍ଷେତ୍ରରେ ପାଦ ଦିଅନ୍ତି ସୁବାସ। 'ନୀଳାଚଳ ସେବା ପ୍ରତିଷ୍ଠାନ'ର ମୁଖ୍ୟ ଉଦ୍ଦେଶ୍ୟଃ ଗରିବ, ନିରାଶ୍ରୟ ବୃଦ୍ଧ, ବୃଦ୍ଧା, ମହିଳା ଏବଂ ଅନାଥ ଏବଂ ମାନସିକ ଅନଗ୍ରସର ପିଲାମାନଙ୍କୁ ଆଶ୍ରୟ ଦେବା ସହ ସେମାନଙ୍କ ଭଲମନ୍ଦ ବୁଝିବା। କଣାସ, ପୁରୀ ଏବଂ ଶିରୁଳିରେ ପ୍ରତିଷ୍ଠିତ ୫ଟି ବୃଦ୍ଧାଶ୍ରମରେ ୨୫୦ବୃଦ୍ଧ ଓ ବୃଦ୍ଧା ଜୀବନର ରାହା ଖୋଜିପାଇଛନ୍ତି। ସୁବାସଙ୍କ ସଂଗଠନରେ ଏବେ ପ୍ରାୟ ଏକଶହ ମାନସିକ ଅନଗ୍ରସର ଏବଂ ୩ଶହ ମାନସିକ ଅସୁସ୍ଥ ରୋଗୀ ସେବା ପାଉଛନ୍ତି। ୨୦୦୪ରେ କେନ୍ଦ୍ର ସରକାରଙ୍କ ଆର୍ଥିକ ସହଯୋଗରେ ଏକ 'ସ୍ୱଧାର ଗୃହ' ଆରମ୍ଭ କରନ୍ତି ସୁବାସ।'ସ୍ୱଧାର ଗୃହ'ରେ ପାଖାପାଖି ୫୦ ନିରାଶ୍ରୟ ମହିଳା ଆଶ୍ରୟ ପାଇବା ସହିତ ସେମାନଙ୍କୁ ସାମାଜିକ ଏବଂ ଆର୍ଥିକ ଭାବେ ଉନ୍ନତ କରାଯାଇଛି।\n(Best in ଅବସରପ୍ରାପ୍ତ ଶିକ୍ଷକ)\nନୟାଗଡ ଜିଲ୍ଲା କାଳିକାପ୍ରସାଦ ଅନ୍ତର୍ଗତ ବେଗୁନିଆ ପାଟଣାର ଅବସରପ୍ରାପ୍ତ ଶିକ୍ଷକ ଦାମୋଦର ସାହୁ। ବୟସ ୬୮ ଛୁଇଁଲାଣି। କିନ୍ତୁ କାମ କରିବାର ନିଶା ଛାଡିନି। ଏବେବି ସେ ଗାଁ ଗାଁ ବୁଲି ଅସହାୟ ପିଲାଙ୍କୁ ପାଠ୍ୟୋପକରଣ ବଣ୍ଟନ କରୁଛନ୍ତି। ତେବେ ତାହ୍କର ସବୁଠୁ ବଡ଼ ନିଶା ହେଉଛି ଅସହାୟ ରୋଗୀଙ୍କ ସେବା କରିବା। ଶିକ୍ଷକତା ସମୟରେ ସ୍କୁଲ ଛୁଟି ପରେ ଡାକ୍ତରଖାନା ଯାଇ ରୋଗୀସେବା କରୁଥିଲେ। କିନ୍ତୁ ୨୦୧୧ରେ ଚାକିରିରୁ ଅବସର ପରେ ରୋଗୀସେବା ପ୍ରତି ନିଜକୁ ସଂପୂର୍ଣ୍ଣ ଭାବେ ଉ - ର୍ଗ କରିଆସିଛନ୍ତି ଦାମୋଦର। ଏବେ ନୟାଗଡ଼ ଜିଲ୍ଲା ହାସ୍ପାତାଲ ହିଁ ତାଙ୍କର କର୍ମଭୂମି। ୧୯୮୧ରୁ ଏପର୍ଯ୍ୟନ୍ତ ସେ ୧୦୦ରୁ ଅଧିକ ଥର ରକ୍ତଦାନ କରିଛନ୍ତି ଏବଂ ଅନେକ ଥର ରକ୍ତଦାନ ଶିବିର ଆୟୋଜନ କରିଛନ୍ତି। ଜଳଛତ୍ର ହେଉକି ପଶୁପକ୍ଷୀଙ୍କୁ ଖାଦ୍ୟ ଓ ପାନୀୟ ଯୋଗାଣ ଅବା ନିରାଶ୍ରୟଙ୍କୁ କମ୍ୱଳ ବଣ୍ଟନ, ଏ ସବୁଥିରେ ଆଗରେ ଥାନ୍ତି ଦାମ ସାର୍। ନିଃସ୍ୱାର୍ଥପର ସେବା ପାଇଁ ତାଙ୍କୁ ବିଭିନ୍ନ ଅନୁଷ୍ଠାନ ପକ୍ଷରୁ ସମ୍ୱର୍ଦ୍ଧିତ ଓ ସମ୍ମାନୀତ କରାଯାଇଛି।\n(Best in ପୁରୁଷ ହକି)\nଅମିତ୍ ରୋହିଦାସ । ଭାରତୀୟ ପୁରୁଷ ହକି ଦଳର ଜଣେ ଆଗଧାଡିର ଡିଫେଣ୍ଡର ।\n୨୦୨୦ ରେ ଆୟୋଜିତ ଟୋକିଓ ଅଲିମ୍ପିକ୍ସରେ କାଂସ୍ୟ ପଦକ ବିଜେତା ଭାରତୀୟ ଦଳର ସଦସ୍ୟ ଭାବେ ଓଡିଶା ପାଇଁ ଗୌରବ ଆଣିପାରିଥିଲେ ଅମିତ୍। ହକିର ଏନ୍ତୁଡିଶାଳ ସୁନ୍ଦରଗଡ଼ ଜିଲାର ଏକ ଛୋଟିଆ ଗାଁ ସଉନାପଡ଼ାରୁ ତାଙ୍କ ଖେଳ ଜୀବନ ଆରମ୍ଭ ହୋଇଥିଲା। ଏହା ସହିତ ୨୦୦୪ରେ ରାଉରକେଲାର ପାନପୋଷ କ୍ରୀଡ଼ା ଛାତ୍ରାବାସରେ ବିଦ୍ଦିବଦ୍ଦ ଭାବେ ଟ୍ରେନିଙ୍ଗ ନେବା ଆରମ୍ଭ କରିଥିଲେ ଏହି ଉଦୀୟମାନ୍ ଖେଳାଳି । ୨୦୦୯ ମସିହାରେ ପ୍ରଥମଥର ପାଇଁ ସେ ଭାରତୀୟ ଯୁବ ଦଳରେ ଖେଳିବାର ସୁଯୋଗ ପାଇଥିଲେ । ଏହା ସହ ୨୦୧୩ ଏସିଆ କପ୍ରେ ଭାରତୀୟ ଦକି ଦଳର ପ୍ରତିନିଧିତ୍ବ କରି ଦଳକୁ ରୌପ୍ୟ ପଦକ ହାସଲ କରାଇବାରେ ସଫଳ ହୋଇଥିଲେ ଅମିତ୍। କେବଳ ସେତିକି ନୁହେଁ ୨୦୧୮ ଚାମ୍ପିୟନସ୍ ଟ୍ରଫିରେ ଭାରତକୁ ଉପ-ବିଜେତା କରାଇବାରେ ରୋହିତଙ୍କର ପ୍ରମୁଖ ଭୂମିକାକୁ କେହି ବି ଭୁଲିପାରିବେ ନାହିଁ। ୨୦୧୮ ଏସିଆନ୍ ଗେମସ୍ ଏବଂ ୨୦୧୭ ଏସିଆ କପ୍ରେ ଦକ୍ଷତା ପ୍ରଦର୍ଶନ କରିଥିବା ଅମିତ୍ ୨୦୧୭ ମସିହାରୁ ଭାରତୀୟ ହକି ଦଳର ନିୟମିତ ସଦସ୍ୟ ଭାବରେ ଦେଶ ପାଇଁ ଖେଳି ଆସୁଛନ୍ତି।\n(Best in କ୍ରିକେଟ୍ ଖେଳାଳି)\nବୟସ କମ୍ କିନ୍ତୁ ଇରାଦା ଖୁବ୍ ମଜବୁତ୍ । ବ୍ୟାଟ୍ ଓ ବଲ୍ ଉଭୟ ସହ ତାଙ୍କର ଗେହେରି ଦୋସ୍ତି ... ଯାହା ପାଇଁ ଆଜି ସିଏ ଜାତୀୟ ସ୍ତରର ମହିଳା କ୍ରିକେଟ୍ ଖେଳାଳି... ସୁଶ୍ରୀ ଦିବ୍ୟଦର୍ଶିନୀ । ୱିମେନ୍ସ ଆଇପିଏଲ (ଭୋଲୋସିଟି)ରେ ଭାଗ ନେଇ ଦଳକୁ ରନରର୍ସଅପ୍ କରାଇବାରେ ତାଙ୍କ ଅବଦାନ ବେଶ ପ୍ରଶଂସନୀୟ । ୨୦୧୦ରୁ ବିସିସିଆଇ ପକ୍ଷରୁ ଆୟୋଜିତ ବିଭିନ୍ନ ଟୁର୍ଣ୍ଣାମେଣ୍ଟରେ ଅଂଶ ଗ୍ରହଣ କରି ରାଜ୍ୟ ତଥା ଦେଶ ପାଇଁ ସଫଳତା ଅର୍ଜନ କରିଛନ୍ତି ସେ । ଶ୍ରୀଲଙ୍କ।ରେ ଆୟୋଜିତ ଇମର୍ଜିଂ ଏସିଆ କପ୍ରେ ଚାମ୍ପିଅନ୍ସ୍ ହେବା ସହ ସିନିୟର ଟି-୨୦ ଚ୍ୟାଲେଞ୍ଜରର୍ସ ଟ୍ରଫିରେ ଇଣ୍ଡିଆ-ବ୍ଲୁର ପ୍ରତିନିଧିତ୍ବ କରି ଦଳକୁ ରନର୍ସ୍ଅପ୍ କରାଇଛନ୍ତି ସେ । ସେହିପରି ୨୦୧୮-୧୯ରେ ଇଣ୍ଡିଆ ଗ୍ରୀନ୍ର ପ୍ରତିନିଧିତ୍ବ କରି ଅଣ୍ଡର-୨୩ ଚ୍ୟାଲେଞ୍ଜର୍ସ ଟ୍ରଫି ହାସଲ କରିବା ସହ ୨୦୧୫ରେ ବାଂଲାଦେଶ ଗସ୍ତ ଅବସରରେ ଭାରତ ପକ୍ଷରୁ ସର୍ବାଧିକ ୱିକେଟ୍ ନେବାର ଗୌରବ ହାସଲ କରିଥିଲେ ଏହି ୟଙ୍ଗ୍ କ୍ରିକେଟର। ହିଦ୍ ସ୍ପୋଟିଂ ପକ୍ଷରୁ ଓମେନ୍ 'କ୍ରିକେଟର ଅଫ୍ ଦ ଇୟର' ହୋଇଛନ୍ତି ସେ । ୯ମ ଶ୍ରେଣୀରୁ ହିଁ କ୍ରିକେଟର ହେବାକୁ ଇଚ୍ଛା କରିଥିବା ସୁଶ୍ରୀ ଅଣ୍ଡର-୧୯ ଏବଂ ଅଣ୍ଡର-୨୩ରେ ଓଡିଶା ଟିମ୍ର ଅଧିନାୟକ ଦାୟିତ୍ବ ତୁଲାଇବା ସହ ଏ ପର୍ଯ୍ୟନ୍ତ ଓପନିଂ ବ୍ୟାଟସ୍ ୱିମେନ୍ର ଦାୟିତ୍ବ ତୁଲାଇଆସୁଛନ୍ତି ।\n(Best in ସାଇକ୍ଲିଷ୍ଟ)\nଜଣେ ସଫଳ ସାଇକ୍ଲିଷ୍ଟ୍ ଭାବେ ଭାରତରେ ବେଶ୍ ପରିଚିତ ସ୍ୱସ୍ତି ସିଂହ । ସାଇକେଲ୍ ପେଡାଲ ଉପରେ ଥରେ ତାଙ୍କ ପାଦ ରହିଲେ ରେକର୍ଡ ହେବା ଥୟ। ଏହି ମହିଳା ଯୁବ ସାଇକ୍ଲିଷ୍ଟ୍ ୨୦୨୧ରେ ୭୨ତମ ନ୍ୟାସନାଲ ଟ୍ରାକ୍ ସାଇକ୍ଲିଂ ଚାମ୍ପିୟନ୍ସିପ୍ର ତିନି କିଲୋମିଟର ରେସରେ ପ୍ରଥମ ସ୍ଥାନ ସହିତ ସ୍ୱର୍ଣ୍ଣ ପଦକ ଜିତି ନୂଆ ଜାତୀୟ ରେକର୍ଡ ସୃଷ୍ଟି କରିଛନ୍ତି।\n୧୦ ଏବଂ ୨୦ କିଲୋମିଟର ପଏଣ୍ଟ୍ ରେସରେ ମଧ୍ୟ ରୌପ୍ୟ ପଦକ ହାସଲ କରିଛନ୍ତି ସେ । ଏହି ବର୍ଷ, ୨୫ତମ ନ୍ୟାସନାଲ୍ ରୋଡ୍ ସାଇକ୍ଲିଂ ଚାମ୍ପିୟନ୍ସିପ୍ର ୬୦ କିଲୋମିଟର ମାସ୍ ଷ୍ଟାର୍ଟରେ ମଧ୍ୟ ସ୍ୱର୍ଣ୍ଣ ପଦକ ହାସଲ କରିଛନ୍ତି ସ୍ୱସ୍ତି । ତାଙ୍କ ସଫଳତାର ଏ ଯାତ୍ରା ଆରମ୍ଭ ହୋଇଥିଲା ...। ଏହାପରେ ସାଇକେଲ ପେଡାଲ ଓ ତାଙ୍କ ଭିତରେ ସଂପର୍କ ଏତେ ନିବିଡ ହୋଇଉଠିଥିଲା ଯେ ପ୍ରାୟ ପ୍ରତି ପ୍ରତିଯୋଗିତାରେ ସେ ନିଜର ଏକ ସ୍ୱତନ୍ତ୍ର ସ୍ଥାନ ହାସଲ କରି ରାଜ୍ୟପାଇଁ ଗୌରବ ଆଣିବାରେ ସଫଳ ହୁଅନ୍ତି । ଯେମିତି ୨୦୨୦ରେ ତୃତୀୟ ଖେଲୋ ଇଣ୍ଡିଆ ୟୁଥ୍ ଗେମସ୍ରେ ଦୁଇଟି ସ୍ୱର୍ଣ୍ଣ ପଦକ ସହ ଗୋଟିଏ ରୌପ୍ୟ ପଦକ, ୨୦୧୯ରେ କାଠମାଣ୍ଡୁରେ ଆୟୋଜିତ ୧୩ତମ ସାଉଥ୍ ଏସିଆନ୍ ଗେମ୍ସରେ ରୌପ୍ୟ ପଦକ, ୨୦୧୮ରେ ଟ୍ରାକ୍ ଏସିଆ କପ୍ରେ ୧୮ ବର୍ଷରୁ କମ୍ ବର୍ଗରେ ସ୍ୱର୍ଣ୍ଣ ପଦକ ହାସଲ, ୨୦୧୯ରେ ୨୪ତମ ନ୍ୟାସନାଲ୍ ରୋଡ୍ ସାଇକ୍ଲିଂ ଚାମ୍ପିୟନସିପ୍ର ୮୦ କିଲୋମିଟର ମାସ୍ ଷ୍ଟାର୍ଟ ବର୍ଗରେ ସ୍ୱର୍ଣ୍ଣ ପଦକ ହାସଲ କରି ଓଡ଼ିଶା ପାଇଁ ଖ୍ୟାତି ଆଣିପାରିଛନ୍ତି ସ୍ୱସ୍ତି । ୨୦୧୯ରେ ନ୍ୟାସନାଲ୍ ଟ୍ରାକ୍ ସାଇକ୍ଲିଂ ଚାମ୍ପିୟନସିପ୍ରେ ଗୋଟିଏ ସ୍ୱର୍ଣ୍ଣ, ଗୋଟିଏ ରୌପ୍ୟ ଓ ଗୋଟିଏ ବ୍ରୋଞ୍ଜ ଜିତି ରେକର୍ଡ କରିଥିଲେ ସ୍ୱସ୍ତି । ଜାତୀୟ ଓ ଅନ୍ତର୍ଜାତୀୟ ସ୍ତରରେ ଏହି ଯୁବ ସାଇକ୍ଲିଷ୍ଟ ମୋଟ ୭ଟି ସ୍ୱର୍ଣ୍ଣ, ୫ଟି ରୌପ୍ୟ ଓ ୬ଟି ବ୍ରୋଞ୍ଚ୍ ପଦକ ହାସଲ କରିସାରିଲେଣି ।\n(Best in ମହିଳା ହକି)\nଭାରତୀୟ ମହିଳା ହକି ଦଳର ଜୁଏଲ୍ ଦୀପଗ୍ରେସ୍ ଏକ୍କା | ସୁନ୍ଦରଗ୍ଡ଼ର ଏକ ଛୋଟିଆ ଗାଁରୁ ଟୋକିଓ ଅଲମ୍ପିକ - ଏ ଯାତ୍ରା କୁହେ ତାଙ୍କର ଖେଳ ପ୍ରତି ନିଷ୍ଠା ଓ ପ୍ରତିବଦ୍ଧତା କେତେ | 2016 ରିଓ ଅଲମ୍ପିକ୍ୱ ରେ ମଧ୍ୟ ସେ ଖେଳିବା ପାଇଁ ସୁଯୋଗ ପାଇଥିଲେ | ଲଗାତାର ଦୁଇଥର ଅଲମ୍ପିକ ଖେଳି ଦଳରେ ଭଲ ପ୍ରଦର୍ଶନ କରିଛନ୍ତି ଦୀପଗ୍ରେସ୍ | ଭାରତୀୟ ମହିଳା ହକି ଦଳର ଉପଅଧିନାୟିକା ଦୀପଗ୍ରେସ୍ ଥରେ ପଡିଆକୁ ଓହ୍ଲାଇଲେ ବିପକ୍ଷ ଦଳକୁ ମାତ ଦେବାକୁ ତାଙ୍କ ହକିଷ୍ଟିକ ବାଟ ଊଂଡୁ ଥାଏ | ମାତ୍ର 13 ବର୍ଷ ବୟସରୁ ସେ ରାଜ୍ୟସ୍ତରୀୟ ପ୍ରତିଯୋଗୀତାରେ ଅଂଶ ଗ୍ରହଣ କରିବାର ସୁଯୋଗ ପାଇଥିଲେ | ତାପରେ ସେ ପଛକୁ ଫେରି ଚାହିଁନାହାନ୍ତି | ଚଢି ଚାଲିଛନ୍ତି ଗୋଟିଏ ପରେ ଗୋଟିଏ ସଫଳତାର ପାହାଚ | ଜାତୀୟ ଆନ୍ତର୍ଜାତୀୟ ଗୋଲ ସ୍କୋର କରିଛନ୍ତି ଏହି ଓଡ଼ିଆ ମହିଳା ହକି ଖେଳାଳି | ଅଦ୍ୟାବଧି 150ଟି ଆନ୍ତର୍ଜାତୀୟ କ୍ୟାପ ପାଇବା ସହ 20ରୁ ଅଧିକ ଆନ୍ତର୍ଜାତୀୟ ପଦକର ଅଧିକାରିଣୀ ହୋଇସାରିଲେଣି 27 ବର୍ଷୀୟା ଡିଫେଣ୍ଡର ଦୀପଗ୍ରେସ୍ ଏକ୍କା |\n(Best in ସଫଳ ଚାଷୀ)\nଢେଙ୍କ।ନାଳ ଜିଲ୍ଲା ଶଙ୍କରପୁର ଗ୍ରାମ ପଞ୍ଚାୟତ ଅନ୍ତର୍ଗତ ପର୍ବତିଆ ଗ୍ରାମର ଆଦର୍ଶ କୃଷକ ତଥା କୃଷି ପ୍ରଶିକ୍ଷକ ନୀଳମଣି ରାଉତ। ନୀଳମଣିଙ୍କର ସବୁଠାରୁ ବଡ଼ ଉପଲଦ୍ଧି ହେଲା 'କାଞ୍ଚନଗଡ଼ କନ୍ଦମୂଳ' ଚାଷ। ନିଜର ୫ ଏକର ଜମିରେ ଉନ୍ନତ ବୈଷୟିକ ପ୍ରଣାଳୀରେ ଧାନଚାଷ ସହିତ କନ୍ଦମୂଳ ଏବଂ ପନିପରିବା ଚାଷ କରି ସ୍ଥାନୀୟ ବଜାରରେ ସେ ବିକ୍ରୀ କରିଥାନ୍ତି। ହେଲେ କନ୍ଦମୂଳରୁ ପ୍ରସ୍ତୁତ ଏକ ସୁସ୍ୱାଦୁ ଚିପସ୍ ପାଇଁ ଚର୍ଚ୍ଚାରେ ରହିଛନ୍ତି ନୀଳମଣି ରାଉତ। ସେହିପରି ନୀଳମଣୀଙ୍କ କ୍ଷେତରୁ ଉତ୍ପାଦିତ କନ୍ଦମୂଳରୁ ପ୍ରସ୍ତୁତ ସୁସ୍ୱାଦୁ ଗୋଲାପଜାମୁର ବଜାର ଚାହିଦାବି ବେଶ୍ ରହିଛି। ଲୋକନୃତ୍ୟ, ଦଣ୍ଡନାଚ ଏବଂ ଘୋଡ଼ାନାଚ ଜରିଆରେ କୃଷିର ଉନ୍ନତି ଏବଂ ସଚେତନତାର ବାର୍ତ୍ତା ଦେଇଥାନ୍ତି ନୀଳମଣି। ଏଥିପାଇଁ ବିଭିନ୍ନ ସଂସ୍ଥା ପକ୍ଷରୁ ତାଙ୍କୁ ସମ୍ମାନୀତ କରାଯାଇଛି।\n(Best in କୃଷି ଉଦ୍ୟୋଗୀ)\nସଫଳ ପଶୁପାଳକ ତଥା ମହିଳା କୃଷୀ ଉଦ୍ୟୋଗୀ ଜୟନ୍ତୀ ମହାପାତ୍ର। ଜୟନ୍ତୀଙ୍କ 'ମାଣିକସ୍ତୁ ଆଗ୍ରୋ ପ୍ରାଭଭେଟ୍ ଲିମିଟେଡ୍' ଫ।ର୍ମ ଅଧୀନରେ ପ୍ରାୟ ୧୨୦୦ ଛେଳି ଅଛନ୍ତି। ବିବିଧ କିସମର ଛେଳି ପାଳନ କରି ସେ ଉଦାହରଣ ସାଜିଛନ୍ତି। ଛେଳିମାଂସ, କ୍ଷୀର, ଛେଳି ଖତ ଏବଂ ଚମଡ଼ା ଉତ୍ପାଦନକୁ ସେ ବେଶ୍ ଗୁରୁତ୍ବ ଦେଇଥାନ୍ତି। ଭବାନୀପାଟଣା ବ୍ଲକର ସାଲେଭଟା ଅଂଚଳର ପାଖାପାଖି ୨୫୦ କୃଷକଙ୍କୁ ଜୀବିକା ଯୋଗାଇବା ସହ ସେମାନଙ୍କୁ ସ୍ୱାବଲମ୍ୱୀ କରାଇଛନ୍ତି ଜୟନ୍ତୀ। ଆଖପାଖ ଅଂଚଳର ପଶୁପାଳକମାନଙ୍କୁ ନୂଆ ଚାଷ ପଦ୍ଧତି, ସୁଲଭ ମୂଲ୍ୟରେ ଛେଳି ଖାଦ୍ୟ ଯୋଗାଣ, ହାଇବ୍ରିଡ୍ ଛେଳି ଉପଲଦ୍ଧ କରାଇବା ତଥା ରୋଗ ନିରାକରଣ ସଂପର୍କୀତ ପ୍ରଶିକ୍ଷଣ ଓ ସହାୟତା ପ୍ରଦାନ କରନ୍ତି। ଏଥିସହ ମହୁ, ମକା, କଦଳୀ ଓ ଅମୃତଭଣ୍ଡା ଚାଷ ମଧ୍ୟ କରୁଛନ୍ତି। କୃଷି, ପଶୁପାଳନ ଏବଂ ଉଦ୍ୟୋଗିକ କ୍ଷେତ୍ରରେ କୃତୀତ୍ବ ଅର୍ଜନ ପାଇଁ ଜୟନ୍ତୀଙ୍କୁ ବିଭିନ୍ନ ସଂସ୍ଥା ପକ୍ଷରୁ ସମ୍ମାନୀତ କରାଯାଇଛି।\nପୁରୀ ଜିଲ୍ଲା ପିପିଲି ବ୍ଲକ ଦାଣ୍ଡମୁକୁନ୍ଦପୁର ଅଂଚଳର ସଫଳ ଛତୁଚାଷୀ ତଥା ପ୍ରଶିକ୍ଷକ, ସନ୍ତୋଷ ମିଶ୍ର। ଓଡ଼ିଶା କୃଷି ଓ ବୈଷୟିକ ବିଦ୍ୟାଳୟରୁ ଛତୁଚାଷର ତାଲିମ ନେଇଥିବା ସନ୍ତୋଷ ମାତ୍ର ୩୬ଟଙ୍କ। ମୂଳଧନରେ ନିଜ ଗାଁ ରେ ଆରମ୍ଭ କରିଥିଲେ 'କଳିଙ୍ଗ ଛତୁଫ।ର୍ମ'। ତାଙ୍କ ଛତୁଫ।ର୍ମରେ ଏବେ ୭ଜଣ ମହିଳାଙ୍କ ସମେତ ୮ଜଣ କର୍ମଚାରୀ ପ୍ରତ୍ୟକ୍ଷ ଭାବେ କାମ କରୁଛନ୍ତି ଏବଂ ସମଷ୍ତେ ସ୍ୱାବଲମ୍ୱୀ। ସନ୍ତୋଷଙ୍କ ଫ।ର୍ମରୁ ପ୍ରତିଦିନ ୨ହଜାର ବୋତଲ ମଞ୍ଜି ଉତ୍ପାଦନ ହେଉଛି। ସିଜିନ ସମୟରେ ଦିନକୁ ପ୍ରାୟ ୨ କ୍ୱିଣ୍ଟାଲ୍ ଛତୁ ଉତ୍ପାଦନ କରିବାରେ ସଫଳ ହୋଇଛନ୍ତି ଏହି ଚାଷୀ। ପାଳଛତୁ ଏବଂ ଢିଙ୍ଗିରି ଛତୁ ସହିତ ଶୀତଦିନେ ସନ୍ତୋଷଙ୍କ ଫ।ର୍ମରୁ ଉତ୍ପାଦିତ ହେଉଥିବା ରଙ୍ଗୀନ୍ ଛତୁର ବେଶ୍ ଚାହିଦା ରହିଛି। ସନ୍ତୋଷଙ୍କ ପ୍ରଚେଷ୍ଠାରେ ରାଜ୍ୟ ଓ ରାଜ୍ୟ ବାହାରେ ୨୦ଟି ସ୍ଥାନରେ ଛତୁମଞ୍ଜି ଉତ୍ପାଦନ କେନ୍ଦ୍ର ଗଢି ଉଠିଛି। ସନ୍ତୋଷଙ୍କ ଫ।ର୍ମରୁ ଉତ୍ପାଦିତ ହେଉଥିବା ଛତୁମଞ୍ଜି ଦେଶର ୧୦ଟି ରାଜ୍ୟକୁ ପ୍ରସାରିତ ହୋଇଛି। ଏବେ ସର୍ବ ଭାରତୀୟ ଛତୁ ମହାସଂଘର ଉପସଭାପତି ଭାବେ କାର୍ଯ୍ୟ କରୁଛନ୍ତି ସନ୍ତୋଷ ମିଶ୍ର।\n(Best in ସଜନା ଚାଷୀ)\nସିଦ୍ଧେଶ୍ୱର ମିଶ୍ରଙ୍କ ସଜନା ବଗିଚା ଅନ୍ୟମାନଙ୍କ ପାଇଁ ଏକ ଉଦାହରଣ। ଏହି ସଜନା ବଗିଚାଯେ ଦିନେ ତାଙ୍କୁ ଭଲ ରୋଜଗାର ଦେବ ଆଉ ଏହି ଚାଷ ପ୍ରତି ଅନ୍ୟମାନେ ଉ - ାହିତ ହେବେ, ଏକଥା ବୋଧହୁଏ ସେ କଳ୍ପନା କରିନଥିଲେ। ହେଲେ ବାପାଙ୍କ ପ୍ରେରଣାରେ ୧୯୯୯ରେ ବଲାଙ୍ଗିର ଜିଲ୍ଲାର ଧମନାସର ଅଂଚଳରେ ଦୁଇଶହ ସଜନା ଗଛ ରୋପଣ କରନ୍ତି ସିଦ୍ଧେଶ୍ୱର। ଏବେ ସିଦ୍ଧେଶ୍ୱରଙ୍କ ଫ।ର୍ମରେ ୩୦ ହଜାର ସଜନା ଗଛ ରହିଛି। ଯେଉଁଥିରୁ ପ୍ରତି ୪୫ ଦିନରେ ପାଖାପାଖି ୨୦୦ ରୁ ୩୦୦ କେ.ଜି ଓଜନର ମୋରିଙ୍ଗ। ଗୁଣ୍ଡ ବଜାରକୁ ଆସିଥାଏ। ସିଦ୍ଧେଶ୍ୱରଙ୍କ ଏହି ସଫଳତାରେ ଅନୁପ୍ରାଣୀତ ହୋଇ ପ୍ରାୟ ୪୦ରୁ ୫୦ଜଣ ଚାଷୀ ଏବେ ମୋରିଙ୍ଗ। ଚାଷ କରିବାକୁ ମନବଳାଇଛନ୍ତି। ଜୈବିକ ପ୍ରଣାଳୀରେ ସଜନା ଚାଷ ବ୍ୟତୀତ ମିଠାମକା ଏବଂ ଭେଣ୍ଡି ଚାଷ ମଧ୍ୟ କରିଛନ୍ତି ଏହି ଚାଷୀ। ସଜନା ଗୁଣ୍ଡକୁ ବିଭିନ୍ନ ଖାଦ୍ୟରେ ବ୍ୟବହାର କରି ନିଜକୁ ସୁସ୍ଥ ରଖିବା ସହିତ ଶରୀରରେ ରୋଗ ପ୍ରତିରୋଧକ ଶକ୍ତି ବୃଦ୍ଧିକରିବା ହେଉଛି ସିଦ୍ଧେଶ୍ୱରଙ୍କ ଲକ୍ଷ୍ୟ।
